open-index/open-wikipedia-markdown huggingface dataset:
ഗാസി ഉദ്ദീൻ ഖാൻ ഫിറോസ് ജംഗ് രണ്ടാമൻ

ഹൈദരാബാദിലെ പ്രഥമ നിസാം അസഫ് ജാ ഒന്നാമൻറെയും പത്നി സൈദുന്നീസ ബേഗത്തിൻറെയും  മൂത്ത പുത്രനായിരുന്ന മീർ മുഹമ്മദ് പനാ പിന്നീട് ഗാസി ഉദ്ദീൻ ഖാൻ ഫിറോസ് ജംഗ് രണ്ടാമൻ എന്ന പേരിലറിയപ്പെട്ടു. (ജനനം 1709 - മരണം ഒക്ടോബർ  1752)

## ജീവചരിത്രം

അസഫ് ജാ ഒന്നാമൻ ഡക്കാനിൽ തൻറെ സാമന്ത പദവിയുറപ്പിക്കാനായി ഹൈദരാബാദിലേക്ക് പോകും മുമ്പ് പുത്രൻ മീർ മുഹമ്മദിനെ  മുഗൾ ചക്രവർത്തി മുഹമ്മദ് ഷായുടെ ദർബാറിൽ മന്ത്രി പദവിയിലിരുത്തി. 1751-ൽ അഹ്മദ് ഷാ ബഹാദൂർ മീർ മുഹമ്മദിന് മീർ ബക്ഷിയായി  സ്ഥാനക്കയറ്റം നല്കി. 1748-ൽ  അസഫ് ജാ ഒന്നാമൻ അന്തരിച്ചു.  മീർ മുഹമ്മദ് സംഭവഗതികൾ വീക്ഷിച്ചുകൊണ്ട്  മുഗൾ ദർബാറിൽ തന്നെ തുടർന്നു.

അധികാരം പിടിച്ചെടുക്കാനായി അസഫ് ജായുടെ  ഇളയ പുത്രന്മാരായ  നസീർ ജംഗും,സലബത് ജംഗും ദൗഹിത്രൻ മുസ്സാഫർ ജംഗും രണാംഗണത്തിലിറങ്ങി. സന്ദർഭം മുതലെടുക്കാൻ മറാഠ ശക്തികൾ മടിച്ചില്ല.  നസീർ ജംഗും മുസ്സാഫർ ജംഗും ഏറെത്തമസിയാതെ കൊല്ലപ്പെട്ടു. സലബത് ജംഗിൻറെ സ്ഥാനാരോഹണം ഏതാണ്ട് ഉറപ്പായി. ഈയവസരത്തിൽ മൂത്ത പുത്രൻ മീർ മുഹമ്മദ് പനായും  ഭാഗ്യപരീക്ഷണത്തിന് മുതിർന്നു. ഇതിനു മുന്നോടിയായി തന്നെ ഡക്കാനിലെ സുബേദാരായി പ്രഖ്യാപിക്കാൻ അഹ്മദ് ഷാ ബഹാദൂറിനെ സ്വാധീനിച്ചു.   സലാബത് ജംഗിനെതിരായി,മീർ മുഹമ്മദ് പനാ    
രഹസ്യമായി  മറാഠ ശക്തികളുമായി  സന്ധിയിലേർപ്പെട്ടു.നിസാം പദവി കൈക്കലാക്കാൻ തന്നെ സഹായിക്കുന്നതിനു പകരമായി ഖണ്ഡേശ് പ്രവിശ്യയും 50 ലക്ഷം രൂപയും തരാമെന്ന് വാഗ്ദാനം ചെയ്തു.  യുദ്ധ സന്നാഹങ്ങളുമായി  ദൽഹിയിൽ നിന്ന്   ഫിറോസ് ജംഗ്   രണ്ടാമൻ  1752 ഒക്ടോബറിൽ ഡക്കാനിലെത്തി. പക്ഷെ അൽപ ദിവസങ്ങൾക്കകം മരണപ്പെട്ടു. വിഷം കൊടുത്തു കൊന്നതാണെന്നും പറയപ്പെടുന്നു. ഈ മരണം സലബത് ജംഗിന് അനുകൂലമായി ഭവിച്ചു. 

## അവലംബം
*http://www.royalark.net/India/hyder3.htm
*
*http://www.maharashtra.gov.in/pdf/gazeetter_reprint/History-III/chapter_8.pdf

വർഗ്ഗം:മുഗൾ സൈനികർ
സി.ജി. സദാശിവൻ

ഒന്നാം കേരളനിയമസഭയിൽ മാരാരിക്കുളം നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു **സി.ജി. സദാശിവൻ** (13 ഓഗസ്റ്റ് 1913 - 26 ഫെബ്രുവരി 1985).പാണാവള്ളി ചിറ്റയിൽ ഗോവിന്ദൻ വൈദ്യരുടെയും പർവ്വതിഅമ്മയുടെയും മകനായി ജനിച്ചു. കമ്യുണിസ്റ്റ് പാർട്ടിയുടെ ആവിർഭാവം മുതൽ പാർട്ടി കെട്ടിപ്പടുക്കുന്നതിനായി, കോളേജ് വിദ്യാഭ്യാസം ഉപേക്ഷിച്ച് സ്തുത്യർഹമായ സേവനം അനുഷ്ടിച്ചു.അവിഭക്ത കമ്മ്യൂണിസ്റ്റ് പാർട്ടിയെയാണ് ഒന്നാം കേരളനിയമസഭയിൽ ഇദ്ദേഹം പ്രതിനിധാനം ചെയ്തത്. 1913 ഓഗസ്റ്റ് 13ന് ജനിച്ചു. 1952 മുതൽ 1956 വരേയും, 1954 മുതൽ 1956 വരേയും തിരുക്കൊച്ചി നിയമസഭയിലും ഇദ്ദേഹം അംഗമായിരുന്നു. 1938ലാണ് സി.ജി. സദാശിവൻ രാഷ്ട്രീയത്തിൽ സജീവമായത്. 1959 മുതൽ 1960 വരെ പ്രൈവറ്റ് മെംബേഴ്സ് ബിൽസ് ആന്റ് റെസലൂഷൻ കമ്മിറ്റിയുടെ ചെയർമാനായും ഇദ്ദേഹം പ്രവർത്തിച്ചിട്ടുണ്ട്.
കേരള കയർ കോർപറേഷൻ ചെയർമാൻ, സി. പി. ഐ. യുടെ സംസ്ഥാന കൺട്രോൾ കമ്മിറ്റി ചെയർമാൻ എന്നീ നിലകളിലും പ്രവർത്തിച്ചു. പുന്നപ്ര വയലാർ സമര നായകന്മാരിൽ ഒരാളായിരുന്ന സി. ജി. അനേക വർഷങ്ങൾ ഒളിവു ജീവിതം നയിക്കുകയും ത്യാഗപൂർണമായ ജീവിതം നയിക്കുകയും ചെയ്ത ഒരു സാമൂഹ്യ രാഷ്ട്രീയ നേതാവായിരുന്നു.

## അവലംബം

വർഗ്ഗം:1913-ൽ ജനിച്ചവർ
വർഗ്ഗം: 1985-ൽ മരിച്ചവർ
വർഗ്ഗം:ഓഗസ്റ്റ് 13-ന് ജനിച്ചവർ

വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ കമ്യൂണിസ്റ്റ് പ്രവർത്തകർ
വർഗ്ഗം:ഫെബ്രുവരി 26-ന് മരിച്ചവർ
വർഗ്ഗം:തിരു-കൊച്ചി നിയമസഭാംഗങ്ങൾ
വർണ്ണപ്പകിട്ട്

ഐ.വി. ശശിയുടെ സംവിധാനത്തിൽ 1997-ൽ പുറത്തിറങ്ങിയ മലയാളചലചിത്രമാണ് ***വർണ്ണപ്പകിട്ട്***. ബാബു ജനാർദ്ദനൻ ആണ് ഈ ചിത്രത്തിന്റെ തിരക്കഥ രചിച്ചിരിക്കുന്നത്. മോഹൻലാലും മീനയുമാണ് നായികാനായകന്മാർ.

## അഭിനേതാക്കൾ
* മോഹൻലാൽ – സണ്ണി പാലമറ്റം
* മീന – സാന്ദ്ര / അലീന
* ദിവ്യ ഉണ്ണി – നാൻസി
* ദിലീപ് - പോളച്ചൻ 
* ജഗദീഷ് – പൈലി
* രാജൻ പി. ദേവ് – പാപ്പൻ
* മധു – ഇട്ടിച്ചൻ
* കെ.ബി. ഗണേഷ് കുമാർ – ടോണിച്ചൻ
* ജനാർദ്ദനൻ – രാമസ്വാമി അയ്യർ
* എം.ജി. സോമൻ – കുരുവിള
* ഭീമൻ രഘു – ദാമോദരൻ നായർ
* എൻ.എഫ്. വർഗ്ഗീസ് – അച്ചൻ
* സാദിഖ് – കുഞ്ഞൂഞ്ഞ്
* ഭാരതി
* രശ്മി സോമൻ – മോളിക്കുട്ടി
* ജോണി – വക്കീൽ
* ഉഷ
* കനകലത
* സീത – സുകന്യ
* മായ – ടി.വി. റിപ്പോർട്ടർ

## സംഗീതം

## പുറത്തേക്കുള്ള കണ്ണികൾ
* 
* ''വർണ്ണപ്പകിട്ട്''  – മലയാളസംഗീതം.ഇൻഫോ

വർഗ്ഗം:1997-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മോഹൻലാൽ- മീന ജോഡി
വണ്ട്

ജന്തു സാമ്രാജ്യം, ആർത്രോപോഡ ഫൈലം, ഇൻസെക്ട ക്ലാസ്സിൽ, കോളിയോപ്ടെര (Coleoptera) ഓർഡറിൽ പെടുന്ന ജീവികളാണ്  **ബീറ്റിൽസ്** (Beetles) അഥവാ വിവിധ ഇനം **വണ്ടുകൾ**. ഇവയുടെ എല്ലാം ചിറകുകൾ  ഒരു കവചം (sheath) പോലെ വർത്തിക്കുന്നു. ഗ്രീക്ക് ഭാഷയിലെ  സമാനപദമാണ് കോളിയോപ്ടെര. ലോകത്തിലെ 25 ശതമാനം ജീവികളെ   ഉൾക്കൊള്ളുന്ന ഈ ഓർഡർ ജന്തു വർഗീകരണത്തിലെ  ഏറ്റവും വലിയ ഓർഡർ ആണ്.  ഇൻസെക്ട ക്ലാസ്സിൽ 40  ശതമാനവും ബീറ്റിൽസ് ആണ്.   ഇവയുടെ എണ്ണം  നാല് ലക്ഷമാണ്. ), കൂടുതൽ ഇനങ്ങളെ തിരിച്ചറിഞ്ഞുകൊണ്ടിരിക്കുകയാണ്.

## വൈവിധ്യം
കടലിലും ധ്രുവപ്രദേശങ്ങളിലും  ഒഴികെ മറ്റെല്ലായിടവും  ഇവയെ കാണപ്പെടുന്നു.  കുമിൾ, ജീവജാലങ്ങളുടെ അവശിഷ്ടങ്ങൾ,  മറ്റ്  ചെറിയ  അകശേരുക്കൾ   എന്നിവയെ ഇവ ഭക്ഷിക്കുന്നു. പല പക്ഷികളുടെയും സസ്തനികളുടെയും ഇഷ്ട ഭക്ഷണമാണ്  ഇവ.
## ശരീര ഘടന
കട്ടിയുള്ള ബാഹ്യ കവചം ,  മുൻ ചിറക്‌ (എലിട്ര :elitra) , ഇത് രണ്ടും എല്ലാ ബീറ്റിൽസിനും ഉണ്ട്.  ശരീരത്തെ തല ഉദരം ഉടൽ എന്ന് മൂന്നായി വിഭജിക്കാം.എന്നാൽ ഇതിലുള്ള അവയവങ്ങൾക്ക് രൂപത്തിലും ഘടനയിലും പ്രവർത്തനത്തിലും വ്യത്യാസമുണ്ടാവാം.  ബാഹ്യ കവചം ഉണ്ടാക്കിയിരിക്കുന്നത് അനേകം തുന്നിച്ചേർത്ത പോലുള്ള പാളികളാലാണ് (സ്ക്ലീരിത്സ് :sclerites ). ഇത് പ്രതിരോധ കവചമായും ശരീര  രൂപത്തെ ചലിപ്പിക്കാനും  അനുവദിക്കുന്നു. 
### തല
### ഉദരം
### ഉടൽ
### ചിറകുകൾ
### ദഹന വ്യവസ്ഥ
### ശ്വസന വ്യവസ്ഥ
### ഉൽപ്പാദന വ്യവസ്ഥ
## ജീവചക്രം
## ചിത്രശാല

File:Beetle irv up.jpg|Batocera rufomaculata
File:Beetle irv down.jpg|Batocera rufomaculata
File:ചെമ്പൻചെല്ലി.JPG|ചെമ്പൻചെല്ലി


## അവലംബങ്ങൾ

വർഗ്ഗം:വണ്ടുകൾ
വെയ്‌ൽ (കൊളറാഡോ)

അമേരിക്കൻ ഐക്യനാടുകളിലെ കൊളറാഡോ സംസ്ഥാനത്തെ ഈഗ്‌ൾ കൗണ്ടിയിൽ സ്ഥിതി ചെയ്യുന്ന ഒരു ഹോം റൂൾ മുൻസിപ്പാലിറ്റിയാണ് **ടൗൺ ഓഫ് വെയ്‌ൽ** അഥവാ **വെയ്‌ൽ പട്ടണം**. 2005ലെ സെൻസസ് പ്രകാരം പട്ടണത്തിലെ ജനസംഖ്യ 4,589 ആണ്.  വെയ്‌ൽ സ്കീ റിസോർട്ടിന്റെ അനുബന്ധപ്പെട്ടണമായാണ് വെയ്‌ൽ രൂപകൽപ്പനചെയ്യപ്പെട്ടതും സ്ഥാപിതമായതും. റിസോർട്ടിന്റെ ആദ്യ സ്കീ സീസൺ 1962ലായിരുന്നു. ഇന്ന് റിസോർട്ട് വടക്കേ അമേരിക്കയിലെ രണ്ടാമത്തെ ഏറ്റവും വലിയ സ്കീ മലയാണ്.

## കാലാവസ്ഥ

സമുദ്രനിരപ്പിൽനിന്ന് ഏറെ ഉയരത്തിൽ സ്ഥിതി ചെയ്യുന്നതിനാൽ ഇവിടെ താരതമ്യേന പ്രശാന്തമായ വേനലുകളും വളരെ തണുത്ത ശൈത്യവുമാണ്. നവംബർ അവസാനം മുതൽ ഫെബ്രുവരി അവസാനം വരെ താപനില ഏറെ ചുരുക്കമായേ പൂജ്യം ഡിഗ്രിക്കുമുകളിൽ ഉയരാറുള്ളൂ. ഒരു സീസണിൽ ശരാശരി 200 ഇഞ്ച് മഞ്ഞാണിവിടെ വീഴുന്നത്. സമീപത്തെ മലനിരകളിലെ മഞ്ഞുവീഴ്ചയുടെ തോത് ഇതിലും അധികമാണ്. കടുത്ത മഞ്ഞുവീഴ്ചയുണ്ടാവുന്ന അവസരങ്ങളിൽ റോഡുകൾ അടയ്ക്കാറുണ്ട്. വേനൽക്കാല താപനില 26 ഡിഗ്രി സെന്റിഗ്രേഡിനുമുകളിൽ എത്താമെങ്കിലും പൊതുവേ 21-23 ഡിഗ്രിയൊക്കെയാണ്. മലനിരകളിൽനിന്നു വീശുന്ന ഇളംകാറ്റും ചേരുമ്പോൾ പ്രശാന്തമായ വേനൽക്കാലമാണ് ഇവിടെയുള്ളത്.

## അവലംബം


## പുറത്തേയ്ക്കുള്ള കണ്ണികൾ

* വെയ്‌ൽ പട്ടണത്തിന്റെ വെബ്സൈ‌റ്റ് 
* ''Vail Valley Partnership'', ദി ചേംബർ ആൻഡ് ടൂറിസം ബ്യൂറോ
* 

വർഗ്ഗം:കൊളറാഡോയിലെ ഈഗ്‌ൾ കൗണ്ടിയിലെ ജനവാസമുള്ള സ്ഥലങ്ങൾ
വർഗ്ഗം:കൊളറാഡോയിലെ പട്ടണങ്ങൾ
തെളിച്ചം മാസിക

മലപ്പുറത്തു നിന്ന് പ്രസിദ്ധീകരിക്കുന്ന ഇസ്ലാമിക പ്രസിദ്ധീകരണമാണ് **തെളിച്ചം മാസിക**. ദാറുൽ ഹുദാ ഇസ്‍ലാമിക് യൂനിവേഴ്‍സിറ്റിയാണ് ഇതിന്റെ പ്രസാധകർ.  1998 ഒക്ബടോബറിൽ പ്രസിദ്ധീകരണമാരംഭിച്ചു. മതം, സാമൂഹികം, സാംസ്കാരികം, ചരിത്രം, ശാസ്ത്രം, സംഘടന, ആനുകാലികം, കുടുംബം, വിദ്യാഭ്യാസം, രാഷ്ട്രീയം, സാഹിത്യം, അന്തർദേശീയം എന്നീ വിഷയങ്ങളാണ് പ്രധാന പ്രതിപാദ്യ വിഷയങ്ങൾ. കേരളത്തിലെ ആദ്യ കലാലയ മാസികയാണ് തെളിച്ചം മാസിക.  

ദാറുൽ ഹുദാ ഇസ്‍ലാമിക് യൂനിവേഴ്‍സിറ്റിയിലെ വിദ്യാർത്ഥികളാണ് മാസികയുടെ പിന്നണിയിൽ. ഡോ. ബഹാഉദ്ദീൻ മുഹമ്മദ് നദ്‌വിയാണ് മാസികയുടെ പ്രധാന പത്രാധിപർ. 

## അവലംബം

## പുറമെ നിന്നുള്ള കണ്ണികൾ

*തെളിച്ചം വെബ്സൈറ്റ്  
*ദാറുൽ ഹുദാ ഇസ്‍ലാമിക് യൂനിവേഴ്സിറ്റി വെബ്സൈറ്റ്
കെ.സി. പിള്ള

മുതിർന്ന കമ്മ്യൂണിസ്റ്റ് നേതാവും സി.പി.ഐ.യുടെ സംസ്ഥാന അസിസ്റ്റൻറ് സെക്രട്ടറിയുമായിരുന്നു **കെ.സി. പിള്ള**. 

## ജീവിതരേഖ
കെ.സി. പിള്ള**,** കൊല്ലം ചവറ തേവലക്കര പുത്തൻസങ്കേതം കാരിച്ചൽവീട്ടിൽ കൃഷ്ണപിള്ളയുടെയും പദ്മാവതിയമ്മയുടെയും മകനായി ഒരു നായർ കുടുംബത്തിൽ ജനനം, പദ്മാവതിയമ്മയാണ് ഭാര്യ. പ്രമുഖ വ്യവസായിയായ ബി. രവിപ്പിള്ള ഇദ്ദേഹത്തിന്റെ അനന്തരവനാണ്. 

അയ്യൻകോയിക്കൽ സർക്കാർ യു.പി.എസ്., ചവറ സർക്കാർ ഹൈസ്‌കൂൾ എന്നിവിടങ്ങളിലായിരുന്നു കെ.സി. പിള്ള വിദ്യാഭ്യാസ ചെയ്തിരുന്നത്. വിദ്യാർത്ഥിയായിരിക്കുമ്പോൾത്തന്നെ രാഷ്ട്രീയ രംഗത്തെത്തിയ കെ.സി.പിള്ള കർഷകത്തൊഴിലാളികളെയും കയർത്തൊഴിലാളികളേയും സംഘടിപ്പിച്ചുകൊണ്ടാണ് രാഷ്ടീയത്തിൽ ചുവടുറപ്പിക്കുന്നത്. വിമോചനസമരക്കാലത്താണ് ഇദ്ദേഹം പാർട്ടിയുടെ നേതൃനിരയിലേക്കുയർന്ന് വന്നത്. സി.പി.ഐ. സംസ്ഥാന അസിസ്റ്റന്റ് സെക്രട്ടറി, സി.പി.ഐ.സംസ്ഥാന കൺട്രോൾ കമ്മീഷൻ ചെയർമാൻ, കൊല്ലം ജില്ലാ സെക്രട്ടറി, എൽ.ഡി.എഫ്. കൊല്ലം ജില്ലാ കൺവീനർ, എന്നീ നിലകളിൽ പ്രവർത്തിച്ച് ഇദ്ദേഹം ദീർഘകാലം കരുനാഗപ്പള്ളി താലൂക്ക് സെക്രട്ടറിയുമായിരുന്നു.

ഉദരസംബന്ധമായ അസുഖത്തേതുടർന്ന് 2011 ഡിസംബർ 19ന് എറണാകുളത്തേ ലേക്‌ഷോർ ആശുപത്രിയിൽ വച്ച് അന്തരിച്ചു.

## അവലംബം

വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം: 2011-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഡിസംബർ 19-ന് മരിച്ചവർ

വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
ത്രിക ബിന്ദു

താപഗതികത്തിൽ, ഒരു വസ്തു അതിൻറെ മൂന്നു രൂപങ്ങളിലും (ഖരം, ദ്രാവകം, വാതകം) ഒരേ സമയം താപഗതിക സന്തുലനാവസ്ഥയിൽ  നിലനിൽക്കാൻ ആവശ്യമായ മർദ്ദത്തേയും താപനിലയും ആ വസ്തുവിന്റെ **'ത്രിക ബിന്ദു**' എന്ന് വിളിക്കുന്നു. ഉദാഹരണത്തിന്, രസത്തിൻറെ ത്രികബിന്ദു -38.8344°C താപനിലയും, 0.2 മില്ലി പാസ്കൽ മർദ്ദവുമാണ്.

ജലത്തിന്റെ ത്രികബിന്ദു ഉപയോഗിച്ചാണ് അന്താരാഷ്ട്ര ഏകകവ്യവസ്ഥയിൽ താപഗതിക താപനിലയുടെ അളവായ കെൽവിൻ നിർവചിച്ചിരിക്കുന്നത്.

## അവലംബം

വർഗ്ഗം:താപഗതികം
വർഗ്ഗം:ദ്രവ്യത്തിന്റെ അവസ്ഥാന്തരങ്ങൾ
നൂർ ജഹാൻ (നടി)

ഹിന്ദി-ഉർദു- പഞ്ചാബി ചലച്ചിത്രങ്ങളിലെ നടിയും ഗായികയും ആയിരുന്നു **നൂർ ജഹാൻ ** .

## ജീവിത രേഖ

പഞ്ചാബിലെ കസൂർ ഗ്രാമത്തിൽ 1926  ൽ ജനിച്ചു. ഗുലാം മുഹമ്മദ് ഖാന്റെ ശിക്ഷണത്തിൽ സംഗീതം അഭ്യസിച്ചു. ബാലനടിയെന്ന നിലയിൽ കൽക്കട്ടയിലെ നാടകരംഗത്ത് സ്ഥാനം നേടി. സിനിമയിൽ അവതരിപ്പിച്ചത് ഇന്ദ്രാമൂവീടോണിലെ സുഖ്‌ലാൽ കർമാനി. കുട്ടിക്കാലത്തുതന്നെ സിനിമാരംഗത്തു പ്രവേശിച്ചു. എം.ഡി. മെഹ്‌റയുടെ പഞ്ചാബി ചിത്രങ്ങളിലും പഞ്ചോളിയുടെ ഗുലേബക്കാവലിയിലും അഭിനയിച്ചു. സിനിമാ നിർമാതാവായ ഷൗക്കത്ത് ഹുസൈനെ വിവാഹം ചെയ്യുകയും അദ്ദേഹത്തിന്റെ പല ചിത്രങ്ങളിലും അഭിനയിക്കുകയും ചെയ്തു. ദുഹായ് എന്ന ചിത്രത്തിലഭിനയിക്കുന്നതിനായി വി.എം. വ്യാസ് മുംബൈയിലേക്കു കൊുണ്ടുവന്നു. വിഭജനത്തിനുശേഷം പാകിസ്താനിലേക്കു തിരിച്ചുപോയി. സ്വരമാധുരിയുടെ മേന്മമൂലം `മെലഡിക്വീൻ' എന്നു പ്രശസ്തിയാർജിച്ച നൂർജഹാന്റെ എല്ലാ ചിത്രങ്ങളും `ഹിറ്റു'കളായിരുന്നു. പിന്നീട്  പാകിസ്താനിലേക്കു തിരിച്ചു പോവുകയും  പ്രമുഖ പിന്നണിഗായികയായി കലാരംഗത്തു തുടരുകയും ചെയ്തു.

## ചലച്ചിത്രങ്ങൾ

## പുറത്തേക്കുള്ള കണ്ണികൾ

വർഗ്ഗം:1926-ൽ ജനിച്ചവർ
വർഗ്ഗം:2000-ൽ മരിച്ചവർ
വർഗ്ഗം:സെപ്റ്റംബർ 21-ന് ജനിച്ചവർ
വർഗ്ഗം:ഡിസംബർ 23-ന് മരിച്ചവർ
വർഗ്ഗം:ചലച്ചിത്രപിന്നണിഗായകർ
വർഗ്ഗം:ഉർദുചലച്ചിത്രനടിമാർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:പഞ്ചാബി ചലച്ചിത്രനടിമാർ
വർഗ്ഗം:പഞ്ചാബി ചലച്ചിത്രപിന്നണിഗായകർ
വർഗ്ഗം:ഹിന്ദി ചലച്ചിത്രപിന്നണിഗായകർ
വർഗ്ഗം:ഹിന്ദി ചലച്ചിത്രപിന്നണിഗായികമാർ
വർഗ്ഗം:പാകിസ്താനി ചലച്ചിത്ര ഗായകർ
ആർ. രാമചന്ദ്രൻ

ഒരു മലയാള കവിയായിരുന്നു **രാമചന്ദ്രൻ. ആർ** (1923 - ഓഗസ്റ്റ് 3 2005). കവിതയ്ക്ക് കേരള സാഹിത്യ അക്കാദമി, കേന്ദ്ര സാഹിത്യ അക്കാദമി പുരസ്കാരങ്ങൾ ലഭിച്ചിട്ടുണ്ട്.

## ജീവിതരേഖ
1923-ൽ തൃശ്ശൂർ ജില്ലയിലെ കിരാലൂരിൽ താമരത്തിരുത്തിയിൽ ആർ. രാമകൃഷ്ണ അയ്യരുടെയും അന്നപൂർണ്ണേശ്വരി അമ്മാളുടെയും മകനായി ജനിച്ചു . പഴയ കൊച്ചി രാജ്യത്തിലെ വിവിധ വിദ്യാലയങ്ങളിലും, എറണാകുളം മഹാരാജാസ് കോളേജിലുമായി വിദ്യാഭ്യാസം പൂർത്തിയാക്കി. മലയാളം, ഇംഗ്ലീഷ്, സംസ്കൃതം എന്നീ വിഷയങ്ങളിൽ ബിരുദാനന്തര ബിരുദം നേടിയിട്ടുണ്ട്. 1948 മുതൽ 1978 വരെയുള്ള കാലയളവിൽ കോഴിക്കോട് മലബാർ ക്രിസ്ത്യൻ കോളേജിലെ മലയാളവിഭാഗം അദ്ധ്യാപകനായി സേവനമനുഷ്ഠിച്ചിട്ടുണ്ട്. 2005 ഓഗസ്ത് 3-നു് അന്തരിച്ചു . എ.കെ. വിശാലാക്ഷി ഭാര്യയും വസന്ത, മുരളി, സുരേഷ്, മോഹൻ എന്നിവർ മക്കളുമാണ്

കവിതയിൽ തന്റേതായ ഒരു ചാലു കീറി അതിനെ ആസ്വാദക ഹൃദയങ്ങളിലേക്ക് നയിച്ച് അവിടങ്ങളിൽ നനവുണ്ടാക്കി. വളരെക്കുറച്ചു കവിതകൾ മാത്രമേ എഴുതിയിട്ടുള്ളൂ. പാബ്ലോ നെരൂദയുടെ കൃതികൾ മലയാളത്തിലേക്ക് വിവർത്തനം ചെയ്തിട്ടുണ്ട്.

## കവിതകൾ
**മുരളി*
**സന്ധ്യാ നികുഞ്ജങ്ങൾ*
**ശ്യാമ സുന്ദരി*
**പിന്നെ*
**എന്തിനീ യാത്രകൾ*
**[[കവിത (ആർ. രാമചന്ദ്രൻ)|കവിത]]*
**ആർ. രാമചന്ദ്രന്റെ കവിതകൾ*
**രാമചന്ദ്രന്റെ കവിതകൾ*

## പുരസ്കാരങ്ങൾ
*കേരള സാഹിത്യ അക്കാദമി പുരസ്കാരം - 2003 - *[[കവിത (ആർ. രാമചന്ദ്രൻ)|കവിത]]*  
*കേന്ദ്ര സാഹിത്യ അക്കാദമി പുരസ്കാരം - 2000 - *ആർ രാമചന്ദ്രന്റെ കവിതകൾ* 

## അവലംബം

## പുറം കണ്ണികൾ

വർഗ്ഗം:1923-ൽ ജനിച്ചവർ
വർഗ്ഗം: 2005-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഓഗസ്റ്റ് 3-ന് മരിച്ചവർ

വർഗ്ഗം:കവിതക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച മലയാളികൾ
വർഗ്ഗം:മഹാരാജാസ് കോളേജിന്റെ പൂർവ്വ വിദ്യാർത്ഥികൾ
ജോൺ റസ്കിൻ

പ്രസിദ്ധ ഇംഗ്ലീഷ് പണ്ഡിതനും കലാ വിമർശകനും സാമൂഹ്യ ചിന്തകനുമായിരുന്നു **ജോൺ റസ്കിൻ** (8 February 1819 – 20 January 1900). ഗാന്ധിജിയെ ആകർഷിച്ച അൺ‌ടു ദിസ് ലാസ്റ്റ് എന്ന ഗ്രന്ഥം ഇദ്ദേഹം രചിച്ചതാണ് . 

## ജീവിത രേഖ
ലണ്ടനിൽ ജനിച്ചു. ക്രൈസ്റ്റ് ചർച്ച് വിദ്യാലയത്തിൽ പഠിക്കുന്ന കാലത്ത് കവിതയെഴുതി സമ്മാനംനേടി. ഒപ്പം ചിത്രകലയിലും പ്രാവീണ്യം സമ്പാദിച്ചു. ഓക്‌സ് ഫെഡ് സർവകലാശാലയിൽ ചിത്രകലാവിഭാഗത്തിൽ പ്രൊഫസർ. സാമൂഹികപരിഷ്കർത്താവും ചിന്തകനും എന്ന നിലയിൽ പ്രശസ്തനായി. അനേകം സർകലാശാലകളും സ്ഥാപനങ്ങളും റസ്കിനു ബഹുമതി നല്കി. ബ്രിട്ടനിലും അമേരിക്കയിലും `റസ്കിൻ സൊസൈറ്റികൾ' രൂപം കൊണ്ടു. 1900 ജ. 20-ന് അന്തരിച്ചു. **അൺടു ദിസ് ലാസ്റ്റ്** എന്ന ഗ്രന്ഥം ഗാന്ധിജി ഗുജറാത്തിയിലേക്കു പരിഭാഷപ്പെടുത്തിയിട്ടുണ്ട് .

## പുറത്തേക്കുള്ള കണ്ണികൾ

വർഗ്ഗം:1819-ൽ ജനിച്ചവർ
വർഗ്ഗം: 1900-ൽ മരിച്ചവർ
വർഗ്ഗം:ഫെബ്രുവരി 8-ന് ജനിച്ചവർ
വർഗ്ഗം:ജനുവരി 20-ന് മരിച്ചവർ

വർഗ്ഗം:ഇംഗ്ലീഷ് തത്ത്വചിന്തകർ
വർഗ്ഗം:സാമൂഹ്യപ്രവർത്തകർ
റിട്ട്

കോടതികളുടെ ഉന്നതാധികാര കല്പനയാണ് **റിട്ട്**. ഹൈക്കോടതികളുടെ റിട്ടധികാരം സുപ്രീംകോടതിയുടെയും ആധികാരികതയോടു സാമ്യമുള്ളതാണ്. കോടതികളുടെ കല്പന എന്ന് അർഥം. ഏതെങ്കിലുമൊരു പ്രവൃത്തി ചെയ്യരുതെന്നോ എങ്ങനെ ചെയ്യണമെന്നോ ആജ്ഞാപിക്കുന്നതും റിട്ടിന്റെ പരിധിയിൽ വരും. ഹേബിയസ് കോർപ്പസ്, മാൻഡമസ് റിട്ട്, ക്വോ വാറന്റോ റിട്ട്, പ്രൊഹിബിഷൻ റിട്ട്, സെർഷ്യോററി റിട്ട് എന്നിവയാണ് ഇന്ത്യൻ  ഭരണഘടനയിൽ പറഞ്ഞിട്ടുള്ള റിട്ടുകൾ. ഇംഗ്ലണ്ടിലെ കോടതികളിലായിരുന്നു റിട്ടധികാരത്തിന്റെ തുടക്കം. ഇന്ത്യയിൽ റിട്ടധികാരം സുപ്രീം കോടതിക്കും ഹൈക്കോടതികൾക്കും മാത്രമേയുള്ളു.സുപ്രീം കോടതി ആർട്ടിക്കിൾ 32പ്രകാരവും ഹൈക്കോടതിആർട്ടിക്കിൾ 226 പ്രകാരവും റിട്ട് പ്രയോഗിക്കുന്നു.

.ഹേബിയാസ്  കോർപ്പസ്.

നിയമ വിരുദ്ധമായി തടവിലാക്കപ്പെട്ട ഒരാളെ കോടതിയിൽ ഹാജരാക്കാൻ ആവശ്യപ്പെടുന്ന ഒരു കോടതി ഉത്തരവാണിത്. 

" ശരീരം ഹാജരാക്കുക " എന്നതാണ് ഹേബിയാസ് കോർപ്പസ് എന്ന പദത്തിന്റെ അർത്ഥം.

മാൻഡമസ് 

ഒരു പൊതു ഉദ്യോഗസ്ഥനോട് അയാളുടെ നിയമപരമായ കടമ നിറവേറ്റാൻ ആവശ്യപ്പെടുന്നു. " ഞങ്ങൾ കൽപ്പിക്കുന്നു " എന്നാണ് ലാറ്റിൻ ഭാഷ യിൽ ഇതിനർത്ഥം.

ക്വോ വാറന്റോ 

നിയമപരമായി തനിക്കവകാശമില്ലാത്ത ഒരു സ്ഥാനത്തോ പദവിയിലോ ഒരാൾ കയറിപ്പറ്റുകയോ ഇല്ലാത്ത അധികാരം പ്രയോഗിക്കുകയോ ചെയ്താൽ അതിൽ പരാതിയുള്ള  ഏതൊരു വ്യക്തിക്കും ഹർജി കോടതിയിൽ സമർപ്പിക്കാവുന്നതാണ്. അത് ശരിയാണെന്നു കോടതിക്ക് ബോധ്യമായാൽ പ്രസ്തുത വ്യക്തിയെ നിഷ്കാസനം  ചെയ്തുകൊണ്ടുള്ള ഉത്തരവ് പുറപ്പെടുവിക്കാൻ ഉയർന്ന  കോടതികൾക്ക് അധികാരമുണ്ട്.

സെർഷിയോററി 

ഉയർന്ന കോടതികൾക്കു കീഴ്കോടതികളിലെ നടപടിക്രമങ്ങളുടെ രേഖകൾ വിലയിരുത്തുന്നതിനായി അവയെ വിളിച്ചു വരുത്തുവാൻ നൽകുന്ന ഉത്തരവ്.   " സാക്ഷ്യപ്പെടുത്തുക, പൂർണവിവരം നൽകുക " എന്നൊക്കെയാണ് ഈ ലാറ്റിൻ വാക്കിന്റെ അർത്ഥം. 

പ്രോഹിബിഷൻ 

ഒരു ഉന്നത നീതിപീഠത്തിന്റെ പരിഗണനയിൽ ഇരിക്കുന്ന കേസുകൾ ആ സമയം ഏതെങ്കിലും കിഴ്കോടതികൾ പരിഗണിച്ചാൽ ആ കേസ് നിർത്തിവയ്ക്കാൻ അവശ്യ പ്പെടുന്ന ഉത്തരവ് നൽകാൻ ഈ റിട്ട് ഉപയോഗിക്കുന്നു.  

വർഗ്ഗം:നീതിന്യായം
ശൗൽ

ഇസ്രയേലിന്റെ ഒന്നാമത്തെ രാജാവാണ് **ശൗൽ** (Hebrew: שָׁאוּל, Šāʼûl ; "asked for, prayed for"; Arabic: طالوت‎, Ṭālūt; Greek: Σαούλ Saoul; Latin: Saul) (circa 1079 BC – 1007 BC) (ബി.സി. 1000). ബെന്യാമീൻ ഗോത്രത്തിലെ കീശിന്റെ പുത്രൻ. ശൌലിനെ  രാജാവായി അഭിഷേകം ചെയ്തത് പ്രവാചകനായ ശമുവേലാണ്. ഫെലിസ്ത്യ സേനകളിൽ നിന്നു നേരിട്ട പരാജയത്തെത്തുടർന്ന് ആത്മഹത്യ ചെയ്തു. എതിരാളിയായ ദാവീദ് ശൗലിനു ശേഷം രാജാവായി. ദാവീദ് ശൗലിന്റെ മരുമകനായിരുന്നു. ശൗലിന്റെ മകളായ മീഖളിനെയാണു ദാവീദ് വിവാഹം കഴിച്ചതു.തന്റെ മകനായിരുന്നു പ്രശസ്തനായ ശലോമോൻ രാജാവ്
ബൈബിളിൽ സാമുവേലിന്റെ ഒന്നാം പുസ്തകതിൽ ആണു സാവൂളിനെക്കുറിച്ചു എഴുതിയിരിക്കുന്നത്.താൻ ദൈവത്താൽ തിരഞ്ഞെടുക്കപ്പെട്ടുവെങ്കിലും പിന്നീട് ദൈവ വഴിയിൽ നിന്നു അകലുകയും ജീവിതത്തിൽ പരാജയപ്പെടുകയും ചെയ്തു.

വർഗ്ഗം:ബൈബിളിലെ കഥാപാത്രങ്ങൾ
വർഗ്ഗം:ആത്മഹത്യ ചെയ്തവർ
വർഗ്ഗം:പുരാതന ഇസ്രായേലിലെ രാജാക്കന്മാർ
രാജാ റാവു

പ്രസിദ്ധനായ  ഇന്തോ-ആംഗ്ലിയൻ നോവലിസ്റ്റ് ആണ് **രാജാ  റാവു **(Kannada: ರಾಜ ರಾವ್) (November 8, 1908 – July 8, 2006). ജനനം കർണാടകയിലെ  ഹാസ്സനിൽ  . ഫ്രാൻസിലെ സോർബോൺ സർവകലാശാലയിൽ പഠിച്ചു മടങ്ങിയെത്തി. രമണമഹർഷി ആശ്രമം, സബർ മതി, വാരാണസി എന്നിവിടങ്ങളിലെല്ലാം അലഞ്ഞ ഇദ്ദേഹം തിരുവനന്തപുരത്തുവച്ച് ഗുരു കൃഷ്ണമേനോനെ (ആത്മാനന്ദൻ) കണ്ടെത്തി . അനവധി വർഷം അവിടെ കഴിഞ്ഞു. ദീർഘകാലം യു.എസി ലെ ടെക്‌സാസ് യൂനിവേഴ്‌സിറ്റി (ആസ്റ്റിൻ) യിൽ ജോലിചെയ്തു. സാഹിത്യത്തിനുള്ള ന്യൂസ്റ്റഡ് അന്തർദേശീയ സമ്മാനം ലഭിച്ചു. സർപന്റ് ആന്റ് ദ റോപ്, കാന്തപുര, കൗ ഒഫ് ദി ബാരിക്കേഡ്‌സ്, ക്യാറ്റ് ആന്റ് ഷേക്‌സ്പിയർ, ചെസ്മാസ്റ്റർ, ഹിസ് മൂവ്‌സ് എന്നിവയാണ് പ്രധാന കൃതികൾ. ചില കൃതികൾക്ക് മലയാള പരിഭാഷ വന്നിട്ടുണ്ട് .

വർഗ്ഗം:1908-ൽ ജനിച്ചവർ
വർഗ്ഗം: 2006-ൽ മരിച്ചവർ
വർഗ്ഗം:നവംബർ 8-ന് ജനിച്ചവർ
വർഗ്ഗം:ജൂലൈ 8-ന് മരിച്ചവർ

വർഗ്ഗം:ഇന്തോ-ഇംഗ്ലീഷ് എഴുത്തുകാർ‎
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:കേന്ദ്ര സാഹിത്യ അക്കാദമി ഫെല്ലോഷിപ് ലഭിച്ചവർ
റെഗ്ഗെ

1970 കളിലും 80 കളിലും ശക്തമായ വെസ്റ്റിന്ത്യൻ പോപ്പുലർ സംഗീതം ആണ് **റെഗ്ഗെ** . ദ്രുതമായ ആലാപനവും രൗദ്രമായ താളലയവുമാണ് സവിശേഷത. വെസ്റ്റിൻ ഡീസിൽ ഉടലെടുത്ത റാസ്റ്റഫാരിയനിസം എന്ന മതവുമായി ബന്ധപ്പെട്ടവയാണ് റെഗ്ഗെയുടെ ഗാനങ്ങൾ. മാർക്കസ് ഗാർവെയുടെ ആശയങ്ങളിൽ അധിഷ്ഠിതമായ റാസ്റ്റഫാരിയനിസം, കറുത്തവർഗക്കാരോട് ആഫ്രിക്കയിലേക്കു തിരിച്ചു പോകാനും കറുത്തവർ നിയന്ത്രിക്കുന്ന രാഷ്ട്രം സ്ഥാപിക്കാനും ആഹ്വാനം ചെയ്യുന്നു. ബോബ് മാർലി (1945-81) യുടെ ഗാനങ്ങൾ 70 കളിൽ റെഗ്ഗെയ്ക്ക് ലോകവ്യാപകമായ പ്രശസ്തി നല്കി. ആലാപനവേഗത്തിന് പ്രാധാന്യമുള്ളതും റെഗ്ഗെയും റാപ്പും കലർന്നതുമായ റഗ്ഗ എന്ന പുതിയ ശൈലി 1990 കളിൽ ആവിർഭവിച്ചു.

വർഗ്ഗം:പോപ്പ് സംഗീതം
ചൊവ്വയിലെ കനാലുകൾ

19-ാം നൂറ്റാണ്ടിൻറെ അവസാനവും 20- ാം നൂറ്റാണ്ടിൻറെ തുടക്കത്തിലും, **ചൊവ്വയിൽ കനാലുകൾ** ഉണ്ടെന്നു വിശ്വസിക്കപ്പെട്ടിരുന്നു.അന്നത്തെ കാലത്ത് ചൊവ്വയെ നിരീക്ഷിച്ചിരുന്നവർ ചൊവ്വയുടെ ഉപരിതലത്തിൽ കാണപ്പെടുന്ന വരകൾ കാനാലുകളാണെന്നു പ്രച്ചരിപ്പിച്ചതോടെയാണ് ഈ വിശ്വാസം ഉടലെടുത്തത്‌. ഐറിഷ് ജ്യോതിശാസ്ത്രകാരനായ ചാൾസ് ഇ. ബർട്ടൺ ഈ കനാലുകളെ ചൊവ്വയുടെ ഭൂപടത്തിൽ രേഖപ്പെടുത്തിയിരുന്നു. 20-ാം നൂറ്റാണ്ടിൽ ഉണ്ടായ ശാസ്ത്ര സാങ്കേതികവിദ്യകളിലുണ്ടായ വളർച്ച,  ചൊവ്വയെ കൂടുതൽ അടുത്തറിയാൻ ഇടയാക്കി. തന്മൂലം ചൊവ്വയിലെ കനാലുകൾ പ്രകാശത്തിന്റെ വെറുമൊരു കൺകെട്ടു വിദ്യയാണെന്ന് ശാസ്ത്രലോകം മനസ്സിലാക്കി.

## വിവാദം

ചൊവ്വയിലെ ബുദ്ധിശാലികളായ ജീവികൾ ജലസേചനത്തിനായി നിർമ്മിച്ച കാനാലുകളാണെന്നുപോലും വാദിച്ചവരുണ്ട്. ചിലർ ആയിരക്കണക്കിന് കനാലുകൾ ചൊവ്വയുടെ ഭൂപടത്തിൽ വരച്ചുചെർക്കുകയും അവക്കെല്ലാം പേരുനല്കുകയും ചെയ്തു. എന്നാൽ മറ്റുചിലർ ഈ കനാലുകൾ നിലവിൽ ഇല്ലാത്തവയാനെന്നു വാദിച്ചു. 1903ൽ, ജോസഫ്‌ എഡ്വേർഡ്‌ ഇവാൻസും എഡ്വേർഡ്‌ മോണ്ടെറും ചൊവ്വയിലെ കനാലുകൾ വെറും കൺകെട്ടു വിദ്യ ആണെന്ന് പരീക്ഷണങ്ങളിലൂടെ തെളിയിച്ചു.

## References

വർഗ്ഗം:ചൊവ്വയിലെ കനാലുകൾ
ചൊവ്വയിലെ കനാലുകളുടെ പട്ടിക

ഗിയോവന്നി സ്കിയാപരെല്ലി തുടങ്ങിയ നിരീക്ഷകർ ചൊവ്വയിലെ കനാലുകൾക്ക് ഐതിഹ്യപരമായതും അല്ലാത്തതുമായ പേരുകൾ നൽകിയിട്ടുണ്ട്. ഇവയുടെ പട്ടിക താഴെ കാണാം:

## A

## B-D

## E-F

## G-H

## I-M

## N-O

## P-R

## S-X

വർഗ്ഗം:ചൊവ്വയിലെ കനാലുകൾ
വർഗ്ഗം:പട്ടികകൾ
ചൊവ്വയിലെ കാലാവസ്ഥ

ശാസ്ത്ര ലോകത്ത് എന്നും കൗതുകമുണർത്തിയിരുന്ന ഒരു വിഷയമാണ് **ചൊവ്വയിലെ കാലാവസ്ഥ**. ഭൂമിയിൽ നിന്നും വ്യക്തമായി ഉപരിതലത്തെ കാണുവാൻ സാധിക്കുന്ന ഒരേയൊരു ഗ്രഹമാണ് ചൊവ്വ എന്നതാണ് ഇതിനു കാരണം.

ചൊവ്വ ഭൂമിയെക്കാളും 11% ചെറുതും  സൂര്യനിൽ നിന്നും 50% ദൂരെയും ആണെങ്കിലും അതിന്റെ കാലാവസ്ഥ ഭൂമിയിലുള്ളതിനു സമാനമാണ്.എന്നാൽ ചൊവ്വയിൽ ദ്രാവക രൂപത്തിൽ ജലം ഇല്ല എന്നത് ഇതിനെ വ്യത്യസ്തമാക്കുന്നു. മുൻകാലങ്ങളിൽ ദ്രാവക രൂപത്തിൽ ഇവിടെ ജലം ഉണ്ടായിരുന്നിരിക്കാം എന്നാ ശാസ്ത്രഞ്ഞരുടെ നിഗമനം മൂലം, ചൊവ്വ ആഗോള താപനതിനു ഇരയായ ഗ്രഹമായേക്കാം എന്ന് സമൂഹത്തിൽ പ്രചാരണമുണ്ട്.

17-ാം നൂറ്റാണ്ട് മുതൽ തന്നെ ചൊവ്വയെ പറ്റി മനുഷ്യർ ഭൂതല ഉപകരണങ്ങൾ ഉപയോഗിച്ച് പഠിച്ചിരുന്നു. എങ്കിലും 1960ൻറെ അവസാനത്തോടെ മാത്രമാണ് ചൊവ്വയിലേക്ക് പേടകങ്ങൾ അയച്ചും മറ്റു സാങ്കേതികവിദ്യ ഉപയോഗിച്ചും പഠനം നടത്താനായത്. സന്ദർശന-ഉപഗ്രഹ പേടകങ്ങളും ഉപരിതലത്തിൽ ഇറങ്ങി ഉരിണ്ട് നീങ്ങി പഠനങ്ങൾ നടത്തുന്ന പേടകങ്ങൾ വഴിയും ചൊവ്വയുടെ ഉപരിതല - അന്തരീക്ഷ അവസ്ഥകളെ കുറിച്ച് വരരെയേറെ വിവരങ്ങൾ ശേഖരിക്കാനായി.

ചൊവ്വയുടെ സമീപ പര്യടനം നടത്തിയ ആദ്യ പേടകം നാസയുടെ മാരിനെർ 4 ആണ്. ഈ പേടകം 1965ലാണ് ചൊവ്വയ്ക്ക് സമീപം എത്തിയത്. ചൊവ്വയുടെ കാലാവസ്ഥയെക്കുറിച്ച് വളരെ പരിമിതമായ വിവരം മാത്രമേ  മാരിനെർ 4നു നല്കാനായുള്ളൂ. ഈ പേടകത്തിന് ശേഷം മാരിനെർ 6, മാരിനെർ 7 എന്നീ പേടകങ്ങൾ കൂടുതൽ വിശദമായ വിവരങ്ങൾ നൽകി. 1975ൽ വൈകിംഗ്‌ ദൗത്യവും അതിനുശേഷം മാർസ് ഗ്ലോബൽ സർവേയർ പേടകവും വളരെ വിജയകരമായി ചൊവ്വയെ പറ്റി പഠിച്ചു.

*മാർസ് ജനറൽ സർക്കുലേഷൻ മോഡൽ* എന്ന കമ്പ്യൂട്ടർ സിമുലേഷൻ, പേടകങ്ങളിൽ നിന്നും ലഭ്യമായ വിവരങ്ങളെ അപഗ്രഥിക്കുകയും ചൊവ്വയുടെ അന്തരീക്ഷമണ്ഡലത്തെ പൂർണ രീതിയിൽ മോഡൽ ചെയ്യാൻ സഹായിക്കുകയുമുണ്ടായി .മാർസ് ജനറൽ സർക്കുലേഷൻ മോഡലിന്റെ പല പതിപ്പുകളും ചൊവ്വയെ പറ്റി അഗാധമായ അറിവ് നൽകുകയും ഇത്തരത്തിലുള്ള കമ്പ്യൂട്ടർ മോടെലുകളുടെ പരിമിതികളെ കുറിച്ച് നമ്മെ ബോധവാന്മാരാക്കുകയും ചെയ്തു.

## ചരിത്രപ്രധാന കാലാവസ്ഥാ നിരീക്ഷണങ്ങൾ
ചൊവ്വയുടെ തെക്കേ ധ്രുവം ഗ്രഹത്തിൻറെ പരിഭ്രമണ അക്ഷത്തിന്റെ മധ്യത്ത് അല്ലാ എന്ന് ഗിയാൻകോമോ മിരാൽഡി എന്ന വാന നിരീക്ഷകൻ 1704ൽ കണ്ടെത്തി. ചൊവ്വയുടെ രണ്ടു ധൃവങ്ങളെ പറ്റിയും അദ്ദേഹം വിസദമായി പഠനം നടത്തി.

ചൊവ്വാ അന്തരീക്ഷത്തിന്റെ സാന്ദ്രത വളരെ കുറവാണെന്ന് വില്ല്യം ഹെർഷെൽ 1784ൽ കണ്ടെത്തി. ആകാശത്ത് രണ്ടു നക്ഷത്രങ്ങൾ ചൊവ്വയുടെ സമീപത്തുകൂടെ കടന്നുപോയപ്പോൾ അവയുടെ പ്രകാശ തീവ്രതയിൽ മാറ്റമുണ്ടായില്ല എന്ന് അദ്ദേഹം തിരിച്ചറിഞ്ഞു. ഇതിലൂടെ ചൊവ്വയ്ക്ക് നക്ഷത്രങ്ങളുടെ പ്രകാശ തീവ്രതയിൽ മാറ്റമുണ്ടാകാൻ മാത്രം വലിയ അന്തരീക്ഷം ഇല്ല എന്ന നിഗമനത്തിൽ അദ്ദേഹം എത്തിച്ചേർന്നു.
## References

വർഗ്ഗം:ചൊവ്വയുടെ ഭൂമിശാസ്ത്രം
കിലിച് ഖാൻ

ക്വാജാ അബീദ് സിദ്ദിഖിക്ക്  മുഗൾ സാമ്രാട്ട് ഷാജഹാൻ നൽകിയ ബഹുമതിയാണ് “കിലിച് ഖാൻ”.ഷാജഹാനേയും ഔറംഗസേബിനേയും വിശ്വസ്തതയോടെ സേവിച്ച കിലിച് ഖാൻ ഔറംഗസേബിൻറെ പ്രമുഖ സേനാനായകനായി. കിലിച് ഖാൻറെ പൗത്രനായ മീർ ഖമറുദ്ദിൻ സിദ്ദിഖിയാണ്  അസഫ് ജാ രാജവംശം സ്ഥാപിച്ചതും  അസഫ് ജാ ഒന്നാമൻ എന്ന പേരിൽ   ആദ്യത്തെ ഹൈദരാബാദ് നിസാമായി പദവിയേറ്റതും.

## ജീവചരിത്രം
ക്വാജാ അബീദ് സിദ്ദിഖിയുടെ ജനനം,  സമർഖണ്ഡിലെ അഡിലാബാദിലായിരുന്നു.  കുടുംബക്കാർ  തലമുറകളായി   ഇസ്ലാം മതപണ്ഡിതരായിരുന്നെങ്കിലും അബീദ് സിദ്ദിഖി യോദ്ധാവാകാനാണ് തീരുമാനിച്ചത്.
 
### ഇന്ത്യയിലേക്ക്
1655- ൽ അബീദ് സിദ്ദിഖി മക്കയിലേക്ക് ഹജ്ജിനു പുറപ്പട്ടു. യാത്ര ഇന്ത്യ വഴിക്കായിരുന്നു. ഷാജഹാനെ കാണുകയായിരുന്നു മുഖ്യ ഉദ്ദേശം. ഈ കൂടിക്കാഴ്ച്ച സിദ്ദിഖിക്ക്  വളരെ ഗുണകരമായി ഭവിച്ചു. അബീദ് സിദ്ദിഖിയുടെ കഴിവുകളിൽ മതിപ്പു തോന്നിയ ഷാജഹാൻ,  കിലിച് ഖാൻ (ഖഡ്ഗി, വാൾക്കാരൻ ) എന്ന ബഹുമതിയും മേലങ്കിയും സിദ്ദിഖിക്ക് സമ്മാനിച്ചു. കൂടാതെ, ഹജ്ജു കഴിഞ്ഞു തിരിച്ചു വരുമ്പോൾ തൻറെ സ്വന്തം സേവകസംഘത്തിൽ ജോലിയും വാഗ്ദാനം ചെയ്തു. 
### ഔറംഗസേബിനോടൊപ്പം
1658- ൽ ഹജ്ജു കഴിഞ്ഞ് ഹാജി ക്വാജാ അബീദ് സിദ്ദിഖി ഇന്ത്യയിൽ തിരിച്ചെത്തിയപ്പോഴേക്കും ഷാജഹാൻറെ പുത്രന്മാർ തമ്മിൽ സിംഹാസനത്തിനു വേണ്ടിയുളള അവകാശത്തർക്കം മൂർദ്ധന്യത്തിലെത്തിയിരുന്നു. സിദ്ദിഖി ഔറംഗസേബിൻറെ പക്ഷം ചേർന്നു.  മേയ് 28, 1658-ൽ സമുഗറിൽ വെച്ച് ഷാജഹാൻറെ മൂത്ത പുത്രനും കിരീടാവകാശിയുമായ ദാരാ ഷിക്കോവിനെതിരായി ഔറംഗസേബും മുറാദ് ബക്ഷും ഒത്തുചേർന്നു നടത്തിയ പോരാട്ടത്തിൽ കിലിച് ഖാൻ  നിർണ്ണായക പങ്കു വഹിച്ചു. സന്തുഷ്ടനായ ഔറംഗസേബ് സദ്ര് ഉ സദർ എന്ന ബഹുമതി സമ്മാനിച്ചു. ക്രമേണ ഔറംഗസേബിൻറെ വിശ്വസ്ത സേനാനായകരിലൊരാളായി ഉയരുകയും ചെയ്തു. 
ഹിന്ദുസ്ഥാൻ മുഴുവനായും സ്വന്തം അധീനതയിലാക്കണമെന്ന ഔറംഗസേബിൻറെ സ്വപ്നം യാഥാർഥ്യമാക്കുന്നതിന് കിലിച് ഖാൻ അനേകം യുദ്ധങ്ങൾ നടത്തി. ഇതിൽ ഏറ്റവും പ്രധാനമായതായിരുന്നു ഡക്കാൻ ദൗത്യം. ഈ ശ്രമത്തിൽ കിലിച് ഖാന്റെ പുത്രൻ സഹാബുദ്ദിൻ സിദ്ദിഖിയും  പിതാവിനോടൊപ്പം ഉണ്ടായിരുന്നു.
 
### അന്ത്യം
1687-ൽ ഗോൽക്കൊണ്ട കോട്ട പിടിച്ചെടുക്കാനായി പിതാവും പുത്രനും ചേർന്നു പദ്ധതി ആസൂത്രണം ചെയ്തു. പക്ഷെ ഇതു നടപ്പാക്കുന്നതിനിടയിൽ കിലിച് ഖാന് മാരകമായി മുറിവേറ്റു. അല്പ ദിവസങ്ങൾക്കകം മരിക്കുകയും ചെയ്തു.
ഗോൽക്കൊണ്ട കോട്ടക്കു സമീപം ഹിമായത് സാഗർ എന്ന തടാകത്തിനടുത്തായാണ്  കിലിച് ഖാൻ അടക്കം ചെയ്യപ്പെട്ടത്.

## അവലംബം
*Zubrzycki, John. (2006) *The Last Nizam: An Indian Prince in the Australian Outback*. Pan Macmillan, Australia. ISBN 978-0-3304-2321-2.
*
*http://www.maharashtra.gov.in/pdf/gazeetter_reprint/History-III/chapter_8.pdf

## പുറത്തേക്കുള്ള കണ്ണികൾ

വർഗ്ഗം:ജനിച്ച വർഷം അറിയാത്ത ജീവചരിത്രലേഖനങ്ങൾ
വർഗ്ഗം: 1687-ൽ മരിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:മരിച്ച ദിവസം അറിയാത്ത ജീവചരിത്രലേഖനങ്ങൾ

വർഗ്ഗം:മുഗൾ സൈനികർ
വർഗ്ഗം:ജനിച്ച വർഷം അറിയാത്ത ജീവചരിത്രലേഖനങ്ങൾ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
കൈപ്പാട് (ഹ്രസ്വചലച്ചിത്രം)

2010-ലെ ഗോവ അന്താരാഷ്ട്ര ചലച്ചിത്രോത്സവത്തിൽ മികച്ച പരിസ്ഥിതിചിത്രത്തിനുള്ള വസുധ പുരസ്കാരം നേടിയ ചിത്രമാണ് **കൈപ്പാട്**. മേളയുടെ ഹ്രസ്വചിത്ര വിഭാഗത്തിൽ പരിസ്ഥിതി ചിത്രങ്ങൾക്കുള്ള മത്സരവിഭാഗത്തിലാണ് കൈപ്പാട് പ്രദർശിപ്പിച്ചത്. *[[നിയാംഗിരി യു ആർ സ്റ്റിൽ എലൈവ്]]* എന്ന ചിത്രത്തോടോപ്പമാണ് ഈ ചിത്രത്തിനു പുരസ്കാരം ലഭിച്ചത്. മത്സരവിഭാഗത്തിൽ തിരഞ്ഞെടുക്കപ്പെട്ട പത്ത് പരിസ്ഥിതി ചിത്രങ്ങളിൽ നിന്നാണ് ബാബു കാമ്പ്രത്ത് സംവിധാനം ചെയ്ത കൈപ്പാടിനു പുരസ്കാരം ലഭിച്ചത്.

## വിവരണം
കേരളത്തിന്റെ വടക്കൻ പ്രദേശങ്ങളിലെ അഴിമുഖ പ്രദേശത്തെ ഓരുവെള്ളം പ്രവേശിക്കുന്ന ഭൂമിയിൽ ഒരു വർഷം സംഭവിക്കുന്ന ജൈവികപരിണമങ്ങളാണ് ചിത്രത്തിന്റെ ഇതിവൃത്തം. ഒന്നരവർഷം കൊണ്ടാണ് ചിത്രീകരണം പൂർത്തിയായത്. പ്രകൃതിയെ ദ്രോഹിക്കാതെ കൈപ്പാട് പാടങ്ങളിൽ നടത്തുന്ന പരമ്പരാഗത കൃഷിരീതിയെ നിലനിർത്തേണ്ടതിന്റെ ആവശ്യകതയാണ് ഈ ചിത്രത്തിൽ കാതൽ.

ജൈവകൃഷിരീതികളിലൂടെ ഓരുവെള്ളം പ്രവേശിക്കുന്ന പാടങ്ങളിലെ നെല്ല്, ചെമ്മീൻ കൃഷികൾ സംഭവിക്കുന്നതെങ്ങനെയെന്ന് ശാസ്ത്രീയവീക്ഷണത്തോടെ ചിത്രത്തിൽ ഉൾപ്പെടുത്തിയിരിക്കുന്നു. ഇത്തരം മാനുഷിക ഇടപെടലുകളാൽ ജൈവവ്യവസ്ഥയുടെ സ്വാഭാവികമായ കഴിവുകളെ ഏതു രീതിയിൽ സമ്പന്നമാക്കുന്നുവെന്ന് ഈ ചിത്രത്തിലൂടെ ആവിഷ്കരിക്കുന്നു.

## അവലംബം

വർഗ്ഗം:മലയാള ഹ്രസ്വചലച്ചിത്രങ്ങൾ
വർഗ്ഗം:വസുധ പുരസ്കാരം നേടിയ ചിത്രങ്ങൾ
ന്യൂജേഴ്സി നെറ്റ്സ്

ദി **ന്യൂജേഴ്സി നെറ്റ്സ്** എന്നത് ന്യൂജേഴ്സിയിലെ ന്യൂവാർക് നഗരം ആസ്ഥാനമാക്കി കളിക്കുന്ന ഒരു നാഷണൽ ബാസ്ക്കറ്റ്ബോൾ അസോസിയേഷൻ ടീമാണ്. നെറ്റ്സ് ഈസ്റ്റേൺ കോൺഫറൻസിലെ അറ്റ്ലാന്റിക് വിഭാഗത്തിൻറെ ഭാഗമാണ്. 1967 -ൽ രൂപീകരിക്കപെട്ട ഈ പ്രസ്ഥാനം  പക്ഷേ 1976 മുതൽ ആണ് നാഷണൽ ബാസ്ക്കറ്റ്ബോൾ അസോസിയേഷൻറെ ഭാഗം ആയത്.  ന്യൂജേഴ്സി നെറ്റ്സ് ന്യൂയോർക്ക്‌ മെട്രോപോളിട്ടൻ ഭാഗത്തിൽ  ന്യൂയോർക്ക്‌ നിക്ക്സി്‍നോടൊപ്പം പ്രവർത്തിക്കുന്നു. ഇവർക്ക് ഇതുവരെ എൻ.ബി.എ. ചാമ്പ്യൻഷിപ്‌ സ്വന്തം ആക്കാൻ കഴിഞ്ഞിട്ടില്ല. 2007 മുതൽ വിജയകരമായ  ഒരു സീസൺ പൂർത്തിയാക്കാൻ ഇവർക്ക് കഴിഞ്ഞിട്ടില്ല. ഇപ്പോൾ ഇവരുടെ ഹോം മത്സരങ്ങൾ നടക്കുന്നത് പ്രുടെൻഷ്യൽ സെൻറെർ-ൽ ആണ്. തങ്ങളുടെ പൂർവകാലം പ്രധാനമായും ന്യൂജേഴ്സിയിലും കുറച്ചുകാലം ന്യൂയോർക്കിലുമായി ചിലവഴിച്ച ഇവർ 2012 മുതൽ ന്യൂയോർക്ക്‌-ലെ ബ്രൂക്ക്ലിൻ-ലേക്ക് മാറാൻ പദ്ധതി ഇട്ടിടുണ്ട്. നഗരം മാറിക്കഴിഞ്ഞാൽ ഇവരുടെ പേര് ** ബ്രൂക്ക്ലിൻ നെറ്റ്സ്** എന്നായി മാറും. 

## അവലംബം

## പുറത്തേക്കുള്ള കണ്ണികൾ
* 
* Location, Location, Location – the naming rights bar is raised again thanks to the Big Apple  Nets Naming Rights Deal
* New Jersey Nets Trade History
* New Jersey Nets fan site 

വർഗ്ഗം:എൻ.ബി.എ. ടീമുകൾ
ഗ്രാന്റ് നെയിൻ

ഒരു ഇസ്രായേൽ വാഴയിനമാണ് **ഗ്രാന്റ് നെയിൻ** (Grand Nain). വാഴക്കുലയുടെ ലോകവിപണി മുക്കാൽ പങ്കും ഗ്രാന്റ് നെയിൻ ഇനമാണ് കയ്യടക്കിവച്ചിരിക്കുന്നത്. കേരളത്തിലും ഇതിന് പ്രചാരം ഉണ്ട്. 

## പ്രത്യേകതകൾ
ഡ്വാർഫ് കാവൻഡിഷിനേക്കാൾ ഉയരം കൂടിയ ഇനമാണ്. കാറ്റിനെ അതിജീവിയ്ക്കാനുള്ള കഴിവുണ്ട്. കുലയ്ക്ക് നല്ല കനമുള്ളതിനാൽ താങ്ങ് കൊടുക്കേണ്ടത് ആവശ്യമാണ്.നന്നായി പരിചരിച്ചാൽ ആറാം മാസം കുലയ്ക്കുന്ന ഈ ഇനം വാഴയുടെ കുല ഒമ്പതാം മാസം വിളവെടുക്കാം. ഒരു കുല ശരാശരി 30 കിലോയോളമുണ്ടാകും. കയറ്റുമതി സാധ്യതയുള്ള ഒരിനമാണിത്. 

## ചിത്രശാല

File:Cavendish-type banana.jpg|A bunch of Grand Nain Cavendish bananas being weighed for research.
File:Bananas on countertop.JPG|The Cavendish bananas sold by Chiquita Brand are of the Grand Nain cultivar.


വർഗ്ഗം:വാഴയിനങ്ങൾ
കുന്നൻ

കേരളത്തിൽ സാധാരണയായി കണ്ടുവരുന്ന ഒരു വാഴയിനമാണ് കുന്നൻ. വാഴപ്പഴങ്ങളിലെ ആഡ്യൻ എന്നറിയപ്പെടുന്നു. ഇടത്തരം വലിപ്പമുള്ള കുലകൾ ലഭിക്കുന്ന കുന്നൻ വാഴകൾ വീട്ടുവളപ്പുകളിൽ കുറ്റിവിളയായി നടാൻ യോജിച്ചവയാണ്. രോഗകീടബാധകൾ കുറവുള്ള ഒരിനമാണ്.. ഞവരപ്പൊടിയും കുന്നന്റെ കായയും ഉണക്കിപ്പൊടിച്ച് കുട്ടികൾക്കുള്ള ആഹാരമായി ഉപയോഗിക്കാറുണ്ട്. 

## അവലംബം
	

വർഗ്ഗം:വാഴയിനങ്ങൾ
കർപ്പൂരവള്ളി

ഒരു വാഴയിനമാണ് **കർപ്പൂരവള്ളി**. മറ്റു പേരുകൾ വെണ്ണീറ്റ പൂവൻ, അണ്ണാൻപഴം, ചാര പൂവൻ, കണ്ണൻ പഴം.

കുറുനാമ്പുരോഗത്തെ ചെറുക്കാനുള്ള ശേഷിയുണ്ട്. ദക്ഷിണേന്ത്യയിൽ വളരെ പ്രചാരമുള്ള ഈ ഇനം വാഴയിലെ കുലയിൽ 12 പടല വരെയുണ്ടാകും. ശരാശരി ഒരു കുല 20 കിലോഗ്രാം വരെ തൂക്കം ലഭിക്കുന്നു. ഒരുവർഷംകൊണ്ട് വിളവെടുക്കാം. പഴങ്ങൾക്ക് നല്ല മധുരവുമാണ്.ഈ ഇനം വാഴപ്പഴത്തിന് പ്രത്യേക മണവും മധുരവുമുള്ളതുകൊണ്ടാണ് കർപ്പൂരവള്ളി എന്ന് പൊതുവെ തമിഴ്നാട്ടിലും കേരളത്തിൻ്റെ ചില ഭാഗങ്ങളിലും വിളിയ്ക്കുന്നത്.

## അവലംബം


വർഗ്ഗം:വാഴയിനങ്ങൾ
അഡെലൈഡ്

റോമൻ കത്തോലിക്കാസഭയിലെയും പൗരസ്ത്യ ഓർത്തഡോക്സ് സഭയിലെയും ഒരു പുണ്യവതിയാണ് **വിശുദ്ധ അഡെലൈഡ്** (931/932 – 16 ഡിസംബർ 999)

## ജീവിതരേഖ
ഏ.ഡി. 931/932-ൽ ഫ്രാൻസിലെ ബർഗൻഡിയിലെ രാജാവായിരുന്നു റുഡോൾഫ് രണ്ടാമന്റെ മകളായി ജനിച്ചു. അഡെലൈഡിന്റെ രണ്ടാം വയസ്സിൽ പ്രാവെൻസിലെ രാജാവായിരുന്നു യൂഗോയുമായി റുഡോൾഫ് ഒരു ഉടമ്പടി വെച്ചിരുന്നു. അഡെലൈഡിനെ യൂഗോയുടെ മകന് വിവാഹം ചെയ്തു നൽകുമെന്നായിരുന്നു പ്രസ്തുത കരാർ. പ്രായമായപ്പോൾ പലരും വിവാഹ വാഗ്ദാനവുമായെത്തിയെങ്കിലും കരാർ പ്രകാരം പതിനാറാം വയസ്സിൽ അഡെലെഡിനെ യൂഗോയുടെ മകൻ ലോത്തെയറിന് വിവാഹം ചെയ്തു നൽകി. ലോത്തർ ആ കാലത്ത് പ്രാവെൻസിലെ രാജാവായിരുന്നു.

ഈ വിവാഹത്തിൽ അസൂയാലുവായ ഇവ്രയായിലെ ബെറെങ്കാരിയൂസ് വിഷം
നൽകി ലോത്തെയറിനെ വധിക്കുകയും അധികാരം നേടിയെടുക്കുകയും ചെയ്തു. അതോടോപ്പം തന്റെ മകനെ വിവാഹം കഴിക്കാനും ആവശ്യമുന്നയിച്ചു. വിവാഹാഭ്യർഥന നിരസിച്ച അഡെലൈഡിനെ തുറുങ്കിലടച്ചു. ജർമനിയുടെ രാജാവായിരുന്ന ഒട്ടോ ഒന്നാമൻ ഇറ്റലിയിലെ യുദ്ധത്തിൽ വിജയിക്കും വരെയും അഡെലൈഡ് തടവിൽ തുടർന്നു. പിന്നീട് അഡെലൈഡിനെ ഒട്ടോ ഒന്നാമൻ വിവാഹം ചെയ്തു. തുടർന്നുവന്ന വർഷം അദ്ദേഹം റോമിന്റെ ചക്രവർത്തിയായി സ്ഥാനമേറ്റു. ഏകദേശം ഇരുപതു വർഷത്തോളം അഡെലൈഡ് രാജ്ഞിയായി വാണു. ഒട്ടോ ഒന്നാമന്റെ അന്ത്യത്തോടെ അദ്ദേഹത്തിനെ മറ്റൊരു ദാമ്പത്യത്തിലെ മകനായ  ഒട്ടോ രണ്ടാമൻ അധികാരമേടെടുത്തു. അതോടെ ഒട്ടോ രണ്ടാമൻ അഡെലെഡിനെ കൊട്ടാരത്തിൽ നിന്നും പുറന്തള്ളി.

പത്തുവർഷത്തോളം ഭരണം നടത്തിയ രണ്ടാമൻ മരണമടഞ്ഞു. അമ്മ തെയോഫാന മകനെ ചക്രവർത്തിയായി വാഴിച്ച് റീജന്റ് ഭരണത്തിന് തുടക്കമിട്ടു. ഈ വേളയിലും അഡെലൈഡിന് കൊട്ടാരത്തിൽ യാതൊരു സ്ഥാനവും ലഭ്യമായില്ല. ഉപവാസവും പ്രാർഥനയുമായി ക്ലൂണിയിലെ ഒരു ആശ്രമത്തിൽ അപ്പോഴും അഡെലൈഡ് കഴിഞ്ഞു വന്നു. ഈ അവസ്ഥയിൽ അഡെലൈഡിന്റെ ജീവിതത്തിൽ കാര്യമായി മാറ്റങ്ങൾ സംഭവിച്ചിരുന്നു. നിലവിൽ രാജ്ഞിയായിരുന്നെങ്കിലും ആവിധത്തിലുള്ള യാതൊരു സ്ഥാനങ്ങളും അവൾ ഉപയോഗിച്ചിരുന്നില്ല. റീജന്റ് ഭരണം നടത്തിയിരുന്ന തെയോഫാനയുടെ മരണത്താലും ചക്രവർത്തിയായ ഒട്ടോ മൂന്നാമന് പ്രായപൂർത്തിയാകാത്തതിനാലും അഡെലെഡ് വീണ്ടും കൊട്ടാരത്തിൽ തിരികെയെത്തി. അധികാരം തന്റെ കൈയിൽ തിരികെയെത്തിയെങ്കിലും അവൾ തന്റെ ജീവിതരീതിയിലെ പാവനത നിലനിർത്തി. അടിമകളെ മോചിപ്പിക്കുവാനും പാവങ്ങളെയും രോഗികളെ  സഹായിക്കാനും അവൾ സന്നദ്ധയായി തന്നെ തുടർന്നു. ഈ കാലയളവിൽ ആശ്രമങ്ങളും ദേവാലയങ്ങളും സ്ഥാപിച്ചു. ഒട്ടോ മൂന്നാമന് പ്രായപൂർത്തിയായപ്പോൾ അഡെലൈഡ് തന്റെ മുൻ ആശ്രമത്തിലേക്ക് മടങ്ങി. അറുപത്തിയെട്ടാം വയസിൽ ക്ലൂണിയിൽ വച്ച് അന്തരിച്ചു. 1097-ൽ അഡെലെഡിനെ ഉർബൻ രണ്ടാമൻ മാർപ്പാപ്പ വിശുദ്ധയായി പ്രഖ്യാപിച്ചു. റോമൻ കത്തോലിക്കാസഭയും പൗരസ്ത്യ ഓർത്തഡോക്സ് സഭയും ഡിസംബർ 16-ന് വിശുദ്ധ അഡെലൈഡിന്റെ ഓർമ്മയാചരിക്കുന്നു.

## അവലംബം
*Genealogie-Mittelalter: "Adelheid von Burgund". 
*
## പുറത്തേക്കുള്ള കണ്ണികൾ
* ''Women's Biography: Adelaide of Burgundy, Ottonian empress'' 

വർഗ്ഗം:931-ൽ ജനിച്ചവർ
വർഗ്ഗം: 999-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഡിസംബർ 16-ന് മരിച്ചവർ

വർഗ്ഗം:കത്തോലിക്കാസഭയിലെ വിശുദ്ധർ
വർഗ്ഗം:പൗരസ്ത്യ ഓർത്തഡോക്സ് സഭയിലെ വിശുദ്ധർ
കൂടല്ലൂർ (പാലക്കാട്)

പാലക്കാട് ജില്ലയിലെ പട്ടാമ്പി താലൂക്കിലെ ആനക്കര പഞ്ചായത്തിലെ ഒരു ഗ്രാമമാണു **കൂടല്ലൂർ**. നിളാനദിയുടെ തീരത്താണ് കൂടല്ലൂർ സ്ഥിതി ചെയ്യുന്നത്. ഗ്രാമത്തിന്റെ അതിരുകൾ കിഴക്കു കൂമാൻതോട് മുതൽ പടിഞ്ഞാറ് മണ്ണിയം പെരുമ്പലം വരെയാണ്. മലപ്പുറം ജില്ലയിലെ കുറ്റിപ്പുറം ടൗണിനെ കൂടല്ലൂരുമായി വേർതിരിക്കുന്നത് ഭാരതപ്പുഴയാണ്. വടക്കു ഭാഗത്തു കൂടെ നിള ഒഴുകുന്നു. തെക്കു താണിക്കുന്നും മലമക്കാവു കുന്നും. കുറ്റിപ്പുറത്തു നിന്നു 7 കി.മീറ്ററും തൃത്താലയിൽ നിന്നു 4 കി.മീറ്ററും ദൂരെയാണു ഈ ഗ്രാമം. 

പട്ടാമ്പി താലൂക്ക്, പൊന്നാനി താലൂക്ക് (അയൽപക്കത്തുള്ള മലപ്പുറം ജില്ലയിലെ തവനൂർ ഗ്രാമം), തിരൂർ താലൂക്ക് (അയൽപക്കത്തുള്ള കുറ്റിപ്പുറം പട്ടണം) എന്നീ മൂന്ന് താലൂക്കുകളുടെ സംഗമസ്ഥാനമാണ് കൂടല്ലൂർ ഗ്രാമം സ്ഥിതിചെയ്യുന്നത്. തൃത്താല (സംസ്ഥാന നിയമസഭാ മണ്ഡലം), പൊന്നാനി (ലോകസഭാ മണ്ഡലം) എന്നിവയുടെ ഭാഗമാണ് കൂടല്ലൂർ. 

## ചരിത്രം
എം.ടി. വാസുദേവൻ നായരുടെ ജന്മസ്ഥലമാണ് കൂടല്ലൂർ.എം ടി യുടെ പല കഥാപാത്രങ്ങളും കൂടല്ലൂരിൽ ജീവിച്ചിരുന്ന ആളുകളാണ്. അതുപോലെ കൂടല്ലൂർ മന ഇവിടെയാണ് സ്ഥിതിചെയ്യുന്നത്. കലാകാരനായ അച്യുതൻ കൂടല്ലൂരാണ് ഇവിടെനിന്നുള്ള മറ്റൊരു അറിയപ്പെടുന്ന വ്യക്തി. ഇവിടെനിന്നുള്ള മുൻകാലങ്ങളിലെ പ്രമുഖരിൽ പി.കെ. മൊയ്തീൻ കുട്ടി സാഹിബ് ഉൾപ്പെടുന്നു. വർഷങ്ങളോളം ബ്രിട്ടീഷ് ജയിലിൽ കിടന്ന ഒരു സ്വാതന്ത്ര്യ സമര സേനാനിയായിരുന്നു അദ്ദേഹം. പി.കെ. മൊയ്തീൻ കുട്ടി സാഹിബ് 1937-ൽ മദ്രാസ് അസംബ്ലിയിലേക്ക് തിരഞ്ഞെടുക്കപ്പെട്ട അംഗമായിരുന്നു. കേരള പ്രദേശ് കോൺഗ്രസ് കമ്മിറ്റി പ്രസിഡൻ്റായും അഖിലേന്ത്യാ കോൺഗ്രസ് കമ്മിറ്റി അംഗമായും അദ്ദേഹം പ്രവർത്തിച്ചു. 1942ലെ വെള്ളപ്പൊക്കത്തിൽ പി.കെ. മൊയ്തീൻ കുട്ടി സാഹിബ് എല്ലാ ദുരിതാശ്വാസ പ്രവർത്തനങ്ങളിലും മുൻനിര പോരാളിയായി പ്രവർത്തിച്ചിട്ടുണ്ട്. രണ്ടാം ലോകമഹായുദ്ധം മൂലം തടസ്സപ്പെട്ട കുറ്റിപ്പുറം പാലത്തിന്റെ നിർമ്മാണം പുനരാരംഭിക്കുന്നതിലും അദ്ദേഹം നിർണായക പങ്ക് വഹിച്ചു.

## പേരിന്റെ ഉദ്ഭവം
ഭാ‍രതപ്പുഴയിൽ തൂതപ്പുഴ കൂടിച്ചേരുന്ന ഊര് കൂടല്ലൂരായി എന്ന് കരുതപ്പെടുന്നു.

## ഭൂമിശാസ്ത്രം
കൂട്ടക്കടവിൽ വച്ച് നിള, തൂത എന്നീ രണ്ട് നദികൾ സംഗമിക്കുന്നത് കൂടല്ലൂരിലാണ്. അതിനാൽ, ഈ നദികളുടെ സംഗമസ്ഥാനത്ത് നിന്നാണ് ഈ സ്ഥലത്തിന് ഈ പേര് ലഭിച്ചതെന്ന് വിശ്വസിക്കപ്പെടുന്നു. മലയാളത്തിൽ 'കൂടൽ' എന്ന വാക്കിന്റെ അർത്ഥം ചേരുന്നത് എന്നും 'ഊർ' എന്നാൽ സ്ഥലവും ആണ്. അങ്ങനെ നദികളുടെ സംഗമസ്ഥാനം കൂടല്ലൂരായി. നായരുടെ കഥകളിൽ പരാമർശിക്കുന്ന കുടല്ലൂർ കുന്നുകൾ ഗ്രാമത്തിലെ മറ്റൊരു ആകർഷണമാണ്. അണക്കര പഞ്ചായത്തിലെ, തൃത്താല ബ്ലോക്കിൽ പട്ടാമ്പി താലൂക്കിലാണ് ഇത് സ്ഥിതിചെയ്യുന്നത്. 'വടക്കുമുറി', 'മുത്തു വിളയും കുന്ന്', 'പാറപ്പുറം' എന്നിവ കൂടല്ലൂരിലെ പ്രധാനപ്പെട്ട ജനവാസ മേഖലകളാണ്.

## അവലംബം

വർഗ്ഗം:പാലക്കാട് ജില്ലയിലെ ഗ്രാമങ്ങൾ
ട്രാൻസ്പരൻസി ഇന്റർനാഷണൽ

ലഘുചിത്രം|ട്രാൻസ്പറിൻസി ഇന്റർനാഷനലിന്റെ ബെർലിനിലെ ആസ്ഥാനം
ലോകവ്യാപകമായി അഴിമതിയെക്കുറിച്ച് പഠിക്കുകയും, നിരീക്ഷിക്കുകയും പ്രസിദ്ധീകരിക്കുകയും ചെയ്യുന്ന ഒരു അന്താരാഷ്ട്ര സംഘടനയാണ് **ട്രാൻസ്പരൻസി ഇന്റർനാഷണൽ**. ജർമനിയിലെ ബർലിൻ ആസ്ഥാനമായി പ്രവർത്തിക്കുന്ന ഇതിന് 70 രാജ്യങ്ങളിൽ ശാഖകളുണ്ട്. 

## ചരിത്രം
## അവലംബം


## പുറത്തേക്കുള്ള കണ്ണികൾ
*ട്രാൻസ്പരൻസി ഇന്റർനാഷണലിന്റെ ഔദ്യോഗിക വെബ്സൈറ്റ്

വർഗ്ഗം:അന്താരാഷ്ട്ര സംഘടനകൾ
ഷെറി

ഒരു മലയാള സിനിമ സംവിധായകനാണ് **ഷെറി**. കണ്ണൂർ ജില്ലയിലെ തളിപ്പറമ്പ് സ്വദേശി.
മികച്ച നവാഗത സംവിധായകനുള്ള 2011 ലെ സംസ്ഥാന ചലച്ചിത്രപുരസ്‌കാരം(ആദിമധ്യാന്തം) ലഭിച്ചു.

## സിനിമകൾ
# സൂര്യകാന്തി
#കടൽത്തീരത്ത്
#ദ ലാസ്റ്റ് ലീഫ്
#ദ റിട്ടേൺ
#ആദിമധ്യാന്തം

## പുരസ്കാരങ്ങൾ
*2009 ലെ സംസ്ഥാന ടെലിവിഷൻ അവാർഡുകൾ ദ റിട്ടേൺ നേടി
*2007 ലെ സംസ്ഥാന ടെലിവിഷൻ അവാറർഡുകൾ കടൽത്തീരത്ത് നേടി
*2011 ലെ മികച്ച നവാഗത സംവിധായകനുള്ള സംസ്ഥാന ചലച്ചിത്രപുരസ്‌കാരം
thumb|300px|ഷെറി ഗോവിന്ദൻ
## അവലംബം


വർഗ്ഗം:മലയാളചലച്ചിത്രസംവിധായകർ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:മികച്ച നവാഗതസംവിധായകർക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
ഷഹനാസ് ഹുസൈൻ

ʓ

ഇന്ത്യയിൽ ബ്യൂട്ടി പാർലർ സംസ്കാരത്തിന് തുടക്കമിട്ട  വനിത ആണ് **ഷഹനാസ് ഹുസൈൻ **. ഹെർബൽ സൗന്ദര്യ വർധക വസ്തു ഉത്പാദകരിൽ അഗ്രഗണ്യയാണ് . ജനനം 5.11.1944. ഹൈദരാബാദിൽ.  പഠനത്തിനും പ്രായോഗികപരിശീലനത്തിനുമായി ഡൽഹി ആസ്ഥാനമാക്കി എഴുപതുകളിൽ വുമൺസ് വേൾഡ് ഇന്റർനാഷണൽ(WWI) ആരംഭിച്ചു. ഹെർബൽ ഉത്പന്നങ്ങൾ വിറ്റഴിക്കാനായി ലോകമൊട്ടാകെ നാനൂറിലധികം ശാഖകളുണ്ട്. ഷഹനാസിന്റെ പ്രശസ്തരായ ഉപഭോക്താക്കളിൽ ഇന്ദിരാഗാന്ധി, സോണിയ ഗാന്ധി, എലിസബത്ത് ടൈലർ, ഡയാനാ രാജകുമാരി എന്നിവരുൾപ്പെടുന്നു. അമേരിക്കൻ മാസികയായ സക്‌സസ്, 1996-ൽ ലോകത്തിലെ ഏറ്റവും മികച്ച വ്യാവസായിക സംരംഭകയായി തെരഞ്ഞെടുത്തു. ഭാരതസർക്കാർ 2006-ലെ പത്മശ്രീ പുരസ്കാരം നൽകി ആദരിച്ചു.
## അവലംബം


വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഇന്ത്യൻ വ്യവസായികൾ
വിലാപമതിൽ

ജറുസലേമിലെ പുരാതന ദേവാലയത്തിന്റെ പടിഞ്ഞാറെ മതിൽക്കെട്ടിന്റെ ഭാഗമായ **വിലാപമതിൽ** പടിഞ്ഞാറൻ മതിൽ എന്നും അറിയപ്പെടുന്നു. റോമൻ ആക്രമണകാരികൾ ഈ മതിൽ തകർത്തു. യഹൂദമതാനുയായികളുടെ പുണ്യതീർഥാടനസ്ഥാനമായ മതിലിനു മുന്നിൽ പ്രാർഥിക്കാനും യാതനകളെച്ചൊല്ലി കരയാനും അവർ ഒത്തു കൂടുന്നു. അറബി-ഇസ്രയേൽ യുദ്ധം (1967) വരെ  വിലാപമതിലിന്റെ നിയന്ത്രണം ജോർദാനായിരുന്നു.

വർഗ്ഗം:ഇസ്രായേലിലെ നിർമ്മിതികൾ
കുറത്തിത്തെയ്യം

തുളുനാട്ടിലും മലനാട്ടിലും കെട്ടിയാടുന്ന ഒരു തെയ്യക്കോലമാണ് **കുറത്തി**. പയ്യന്നൂരിലും മൗവ്വേനിയിലുമുള്ള ചില തറവാടുകളിലെ അങ്കണങ്ങളിൽ തുലാമാസം ആരംഭിക്കുന്നതോടെ ഈ തെയ്യം കെട്ടിയാടുന്നു. പാർവതി ദേവിയുടെ അവതാരമാണ് കുറത്തി. വേലൻ, മലയൻ, മാവിലൻ, പുലയൻ, ചെറവൻ തുടങ്ങിയ സമുദായക്കാരാണ്‌ കുറത്തിത്തെയ്യം കെട്ടുന്നത്. 

പുള്ളിക്കുറത്തി, മലങ്കുറത്തി, സേവക്കുറത്തി, തെക്കൻ കുറത്തി, മാരണക്കുറത്തി, കുഞ്ഞാർ കുറത്തി എന്നിങ്ങനെ കുറത്തികൾ പതിനെട്ടുതരം ആണുള്ളത്. ഒരു ഉർവര ദേവതയാണ്‌ കുറത്തി. മുറവും ചൂലും കത്തിയും കൈകളിലേന്തി നർത്തനം ചെയ്യുന്ന കുറത്തിത്തെയ്യം, ചില സ്ഥലങ്ങളിൽ വീടുതോറും ചക്കരച്ചോറ് ഉണ്ണാനെത്തുന്നു.

പുലയർ കെട്ടിയാടുന്ന കുറത്തി ക്ഷുദ്രദോഷം നീക്കി പാണ്ഡവരെ ജീവിപ്പിച്ചവളാണ്‌. "നിഴൽക്കുത്ത്‌' പാട്ടിനോടു സദൃശമായ ഇതിവൃത്തമാണ്‌ ഈ കുറത്തിയുടെ തോറ്റംപാട്ടിൽ ഉള്ളത്‌. മരണമടഞ്ഞ മനുഷ്യരുടെ സങ്കല്‌പത്തിലുള്ള കുറത്തിയെയും കുറവനെയും തെയ്യാട്ടത്തിന്റെ രംഗത്തു കാണാം. 
thumb|300px|ബ്ലാത്തൂർ മുയ്യേരിയിലെ കുറത്തി തെയ്യം

വർഗ്ഗം:തെയ്യങ്ങൾ
പുലികണ്ടൻ

മലബാറിൽ കെട്ടിയാടപ്പെടുന്ന ഒരു തെയ്യമാണ് **പുലികണ്ഠൻ**. ശിവനാണ് പുലികണ്ഠനായി പിറവിയെടുത്തതെന്നാണ് ഐതിഹ്യം.

## ഐതിഹ്യം

ശിവനും പാർവ്വതിയും തുളൂർവനത്തിലൂടെ സഞ്ചരിക്കുമ്പോൾ രണ്ട് പുലികൾ ഇണചേരുന്നത് കണ്ട് മോഹമുണർന്ന ഇവർ പുലികണ്ഠനും പുള്ളിക്കരിങ്കാളിയും ആയി മാറി. ഇവർ ഇണചേർന്ന് മാസങ്ങൾക്കുശേഷം പുള്ളിക്കരിങ്കാളി താതനാർ കല്ലിന്റെ തായ്മടയിൽ കണ്ടപ്പുലി, മാരപ്പുലി, കാളപ്പുലി, പുലിമാരുതൻ, പുലിയൂർ കണ്ണൻ എന്നീ അഞ്ച് ആൺമക്കൾക്ക് ജന്മം നൽകി.

ഒരു പെൺകുട്ടി ഇല്ലാതെ വിഷമിച്ചിരുന്ന പുള്ളിക്കരിങ്കാളി ശ്രീ കൃഷ്ണനെ ജപിച്ച് കിടക്കുകയും, സ്വപ്നത്തിൽ കണ്ണൻ ചോദിച്ചു 'മകൾ ജനിച്ചാൽ നിങ്ങൾ എന്തവൾക്ക് കൊടുക്കും' എന്ന്. 'എന്റെ എല്ലാ അധികാരങ്ങളും, അവകാശങ്ങളും അവൾക്ക് കൊടുക്കും' എന്ന് പുള്ളിക്കരിങ്കാളി മറുപടി പറഞ്ഞു.

ഇതൊന്ന് പരീക്ഷിക്കണമെന്ന് കരുതിയ ഭഗവാൻ തന്നെ ഗർഭസ്ഥശിശുവായി അവതരിച്ചു. ഗർഭിണിയായ പുള്ളിക്കരിങ്കാളി വിശപ്പ് സഹിക്കവയ്യാതെ തളർന്നതുകണ്ട് പുലിമക്കളെല്ലാം ചേർന്ന് പശുക്കളെ തേടി പുറപ്പെട്ടു. കുറുമ്പ്രാന്തിരി വാണവരുടെ തൊഴുത്ത് തകർത്ത് പശുക്കളെ നിഗ്രഹിച്ച് കക്കും, കരളും, അവത്തിറച്ചിയും പുള്ളിക്കരിങ്കാളിക്ക് കൊണ്ടുക്കൊടുത്തു.

പശുക്കളെ കൊന്ന പുലികളെ വകവരുത്താൻ വാണവർ വില്ലാളി വീരനായ കരിന്തിരി നായരെ ചുമതലപ്പെടുത്തി. നായർ കാട്ടിൽ ചെന്ന് ഒളികെട്ടിയിരുന്നു. നായർ കെണിയൊരുക്കിയതറിയാതെ അതുവഴിവന്ന പുലികൾ ഒളിയിൽപ്പെട്ടു. അതേ രാത്രി മാവിന്മേൽ ഒളികെട്ടിയിരുന്ന കരിന്തിരിനായരെ പുലികണ്ഠൻ വൃഷണം പിളർന്ന് കൊന്നു.

പുലികളെ വകവരുത്താൻ പോയ നായരെ കാണാതെ പരിഭ്രമിച്ച വാണവർ തന്റെ ഇഷ്ടദേവിയായ രാജരാജേശ്വരി തുളൂർവനത്ത് ഭഗവതിയെ മനസ്സിൽ ധ്യാനിച്ച് കിടന്നു. സ്വപ്നത്തിൽ പ്രത്യക്ഷപ്പെട്ട ദേവി, പുലികണ്ഠൻ പരമേശ്വരനാണെന്നും, പരമേശ്വരനാൽ കൊല്ലപ്പെട്ട കരിന്തിരി നായർ ദൈവക്കരുവായെന്നും എന്റെ അരികത് ഒരു ദൈവമന്ദിരം പണിത് അവരെ കുടിയിരുത്തിയാൽ കഷ്ടദോഷങ്ങൾ അകലുമെന്നും വാണവരോട് പറഞ്ഞു.

ദേവിയുടെ അരുൾപ്രകാരം വാണവർ അവിടെ ഒരു ക്ഷേത്രം പണിയുകയും ദൈവക്കോലങ്ങൾ കെട്ടിയാടിക്കുകയും ചെയ്തു. ഒരു കളിയാട്ട സമയത്ത് തണ്ടയാൻ കന്നുകാലികളെ ഗ്രഹിച്ച് മടങ്ങുമ്പോൾ തണ്ടയാന്റെ ഭക്തികൊണ്ട് അദ്ദേഹത്തിന്റെ കുടയിൽ എല്ലാ പുലിദൈവങ്ങളും കയറി. നിരവധി കാടുകളും കുന്നുകളും പുഴകളും താണ്ടി രാമപുരമെന്ന പുണ്യമായ സ്ഥലത്ത് എത്തിയപ്പോൾ കുട താനെ നൃത്തമാടാൻ തുടങ്ങി. ഇത് കണ്ട് അത്ഭുതപ്പെട്ട അവർ കാരണമെന്തെന്നറിയുവാൻ ജ്യോതിഷപ്രശ്നചിന്ത നടത്തി. കുടയുടെ മുകളിൽ എട്ട് ദൈവങ്ങൾ ഉണ്ടെന്നും ആ ദൈവങ്ങൾക്ക് അവിടെ ഒരു ക്ഷേത്രം പണിയണമെന്നും അവിടെ പുലിദൈവങ്ങളെ കുടിയിരുത്തണമെന്നും പ്രശ്നചിന്തയിൽ തെളിഞ്ഞു.

ഈ സ്ഥലം കൂടാതെ പുലിദൈവങ്ങൾ പനയാന്ദത്ത നായരുടെ വീട്ടിലും താമസിക്കുന്നുണ്ടായിരുന്നു. പക്ഷേ പുലിദൈവങ്ങളുടെ ചേഷ്ടകൾ സഹിക്കാവുന്നതിനപ്പുറമായിരുന്നു. അതുകൊണ്ട് ഒരു ഉത്സവകാലത്ത് അദ്ദേഹം മുച്ചിലോട്ട് ഭഗവതിയോട് പുലിദൈവങ്ങളുടെ ശല്യത്തെക്കുറിച്ച് പരാതിപ്പെട്ടു. പുലിദൈവങ്ങളെ പ്രതിഷ്ഠിച്ചിരുന്ന വിളക്ക് അവിടെ നിന്ന് മുച്ചിലോട്ട് ഭഗവതി പറിച്ചെടുത്ത് കോറോത്ത് മുച്ചിലോട്ട് കാവിന്റെ ഇടത് ഭാഗത്ത് പ്രതിഷ്ഠിച്ചു. അങ്ങനെ മുച്ചിലോട്ട് കാവിലെ സാന്നിധ്യമായി പുലിയൂർ കണ്ണനും പുലിയൂർ കാളിയും. വാണിയ ജാതിക്കാരുടെ തെയ്യമാണ് പുലിയൂർ കണ്ണൻ. എണ്ണയാട്ടുന്ന ചക്കാളങ്ങളിൽ പുലിയൂർ കണ്ണനെ പ്രത്യേകം ആരാധിക്കുന്നു..

## ചിത്രശാല

File:Pullikkarimkali Face.jpg|പുള്ളിക്കരിങ്കാളിയുടെ മുഖത്തെഴുത്ത് 
File:Pullikkarimkali.jpg|പുള്ളിക്കരിങ്കാളി
File:Puliyooru Kaali Face.jpg|പുലിയൂർകാളിയുടെ മുഖത്തെഴുത്ത് 

## അവലംബം


വർഗ്ഗം:തെയ്യങ്ങൾ
കുറത്തിയാട്ടം

കേരളത്തിലെ ഒരു ഗ്രാമീണകലാരൂപമാണ്‌ **കുറത്തിയാട്ടം**. വടക്കൻ കുറത്തിയാട്ടം, തെക്കൻ കുറത്തിയാട്ടം എന്നിവയാണ് ഇതിന്റെ വകഭേദങ്ങൾ. 

## വടക്കൻ കുറത്തിയാട്ടം
വടക്കൻ കുറത്തിയാട്ടത്തിൽ ഗദ്യസംഭാഷണത്തേക്കാൾ ഗാനങ്ങൾക്കാണ് പ്രാധാന്യം. കുറവൻ, കുറത്തി, നാട്ടുപ്രമാണി,വൃദ്ധൻ എന്നിവരാണ് ഇതിലെ പ്രധാനകഥാപാത്രങ്ങൾ. തൃശ്ശൂർ പൂരം കാണുവാൻ ചെന്ന കുറവനും കുറത്തിയും തിക്കിലും തിരക്കിലും പെട്ട് കാണാതാകുകയും അവസാനം അന്വേഷിച്ചു കണ്ടെത്തുകയും ചെയ്യുന്നതാണ് വടക്കൻ കുറത്തിയാട്ടത്തിന്റെ ഇതിവൃത്തം. 

## തെക്കൻ കുറത്തിയാട്ടം
കുറത്തി, കുറുവൻ, മുത്തിയമ്മ എന്നിവരാണ് ഇതിലെ പ്രധാനകഥാപാത്രങ്ങൾ. പാർവതിയുടെയും  മഹാലക്ഷ്മിയുടെയും സങ്കല്പത്തിലുള്ള  കുറത്തിവേഷങ്ങൾ രംഗത്തുവന്ന് ഭർത്താക്കൻമാരുടെ കുറ്റം പറയുകയും തർക്കത്തിലാകുകയും ചെയ്യുന്നു. അവസാനം സരസ്വതീ സങ്കല്പത്തിലുള്ള കുറത്തിയെത്തി ഇവരുടെ തർക്കം പരിഹരിക്കുന്നതാണ് ഇതിന്റെ കാതൽ. കുറവന്റെ മാതാവായ മുത്തിയമ്മ പ്രേക്ഷകരെ ചിരിപ്പിക്കുന്ന ഒരു ഹാസ്യകഥാപാത്രമാണ്.
## ചിത്രശാല

File:Bhaskaran Annur.jpg|ഭാസ്ക്കരൻ അന്നൂർ- കുറത്തിയാട്ടം കലാകാരൻ.
File:Bhaskaran Annur as kuravan.jpg|ഭാസ്ക്കരൻ അന്നൂർ- കുറവൻ വേഷത്തിൽ വേദിയിൽ


## അവലംബം

വർഗ്ഗം:കേരളത്തിലെ നാടൻ കലകൾ
ഗരിഞ്ച

ബ്രസീലിന്റെ ദേശീയ ഫുട്ബോൾ ടീമിലെ 1955-1973 കാലത്തെ പ്രമുഖ കളിക്കാരിൽ ഒരാളായിരുന്നു **ഗരിഞ്ച** എന്ന പേരിൽ അറിയപ്പെട്ടിരുന്ന **മാനുവൽ ഫ്രാൻസിസ്കോ ദൊസ് സാന്റോസ്**.(ജനനം:ഒക്ടോ 28, 1933 – ജനു: 20, 1983) 1958-ലെയും 1962-ലെയും ലോകകിരീടം നേടിയ ബ്രസീലിന്റെ ദേശീയ ടീമിൽ ഗരിഞ്ചയും അംഗമായിരുന്നു.ഗരിഞ്ച എന്ന വാക്കിനർത്ഥം ‘ചെറിയ കുരുവി‘(Wren) എന്നാണ്.തന്റെ കരിയറിന്റെ ഭൂരിഭാഗവും ബ്രസീലിയൻ ക്ലബ്ബായ ബോട്ടഫോഗോയ്ക്കു വേണ്ടിയാണ് ഗരിഞ്ച കളിച്ചത്. കാലുകൾക്ക് അസാധാരണമായ നീളവ്യത്യാസവും, വളവും ഉണ്ടായിരുന്നെങ്കിൽ പോലും അതിമനോഹരമായ ഡ്രിംബ്ലിങ്ങ് പാടവം ഗരിഞ്ചയുടെ കൈമുതലായിരുന്നു .

## പുറത്തേക്കുള്ള കണ്ണികൾ

* Brazilian Football Museum Hall of Fame 
* 
* Detail of international appearances and goals by RSSSF
* Profile at the International Football Hall of Fame
* Biography on ABC Sport
* BBC biography
* Biography at ''The Hindu Online'' 
* Profile at Botafogo's official web site 
* Tribute page including biography and photos 
* Video clips of football oddities. Inspired by Garrincha and the 1962 canine pitch invasion. 
* FIFA magazine article (1997)

വർഗ്ഗം:ബ്രസീലിയൻ ഫുട്ബോൾ കളിക്കാർ
വർഗ്ഗം:1933-ൽ ജനിച്ചവർ
ഇനിയും കഥ തുടരും

ജോഷിയുടെ സംവിധാനത്തിൽ മമ്മൂട്ടി നായകനായി 1985 ഓഗസ്റ്റ് 22-ന് പുറത്തിറങ്ങിയ ഒരു മലയാളചലച്ചിത്രമാണ് ***ഇനിയും കഥ തുടരും***. രവീന്ദ്രൻ എന്ന കസ്റ്റംസ് ഉദ്യോഗസ്ഥനെയാണ് മമ്മൂട്ടി ഈ ചിത്രത്തിൽ അവതരിപ്പിച്ചത്. ജയപ്രദയാണ് നായികാകഥാപാത്രത്തെ അവതരിപ്പിച്ചത്.

## കഥാസംഗ്രഹം
സത്യസന്ധനായ കസ്റ്റംസ് ഉദ്യോഗസ്ഥനായ രവീന്ദ്രന്റെ (മമ്മൂട്ടി) ജീവിതവും ചെയ്യാത്ത കുറ്റത്തിനു ജയിലിലടക്കപ്പെടുന്നതും തടവിലായിരിക്കുമ്പോൾ വധിക്കപ്പെടുന്ന കുടുംബത്തിന്റെ കൊലയാളികളെയും തന്നെ ജയിലിലടക്കാൻ കാരണക്കാരയവരെയും ജയിലിൽ നിന്നും തിരികെയെത്തി കൊലപ്പെടുത്തുന്നതുമാണ് ഇതിവൃത്തം.

## സംഗീതം
പൂവച്ചൽ ഖാദർ രചിച്ച ഗാനങ്ങൾക്ക് ശ്യാം സംഗീതം നൽകിയിരിക്കുന്നു. എസ്. ജാനകി, ഉണ്ണി മേനോൻ, വാണി ജയറാം എന്നിവരാണ് ഗാനങ്ങൾ ആലപിച്ചിരിക്കുന്നുത്.
;ഗാനങ്ങൾ
# "ദേവീ നീയെൻ..." - ഉണ്ണി മേനോൻ, വാണി ജയറാം 
# "ഒരു ചിരിതൻ..." - എസ്. ജാനകി

## അഭിനേതാക്കൾ
* മമ്മൂട്ടി – രവീന്ദ്രൻ
* ജയപ്രദ – രവീന്ദ്രന്റെ ഭാര്യ
* ബേബി ശാലിനി – രവീന്ദ്രന്റെ മകൾ
* അംബിക
*കെ. പി. എ. സി. സണ്ണി
* ഇന്നസെന്റ്
* സോമൻ
* ക്യാപ്റ്റൻ രാജു
* തിലകൻ
* ലാലു അലക്സ്

## അണിയറപ്രവർത്തകർ
* സംവിധാനം – ജോഷി
* നിർമ്മാണം – എ. പൂർണ്ണചന്ദ്രബാബു
* ഛായാഗ്രഹണം – ആനന്ദക്കുട്ടൻ
* വിതരണം – സെൻട്രൽ പിക്ചേഴ്സ്
* തിരക്കഥ, സംഭാക്ഷണം – ജോൺ പോൾ, കലൂർ ഡെന്നീസ്
* വസ്ത്രാലങ്കാരം – മഹി
* ചമയം – കരുമം മോഹൻ
* ചമയ സഹായി – പട്ടണം റഷീദ്
* ഔട്ട് ഡോർ യൂണിറ്റ് – ലക്ഷ്മി പ്രൊഡക്ഷൻസ്
* റെക്കോർഡിങ്, റീ–റെക്കോർഡിങ് – കോടീശ്വരറാവു (ജെമിനി)
* ശബ്ദലേഖനം – സതീശൻ
* പ്രോസസിങ് ലാബ് – പ്രസാദ് ഫിലിം ലബോറട്ടറി
* നിശ്ചലഛായാഗ്രഹണം – സോണി ശ്രീകുമാർ
* നൃത്തം – വസന്ത്കുമാർ
* സംഘട്ടനം – എ.ആർ. ബാഷ
* കലാസംവിധാനം – ഹരി
* പ്രൊഡക്ഷൻ എക്സിക്യുട്ടീവ് – കെ.ആർ. ഷൺമുഖം
* ചിത്രസംയോജനം – കെ. ശങ്കുണ്ണി

## പുറത്തേക്കുള്ള കണ്ണികൾ
* 
* ''ഇനിയും കഥ തുടരും''  – മലയാളസംഗീതം.ഇൻഫോ

വർഗ്ഗം:1985-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജോഷി സം‌വിധാനം ചെയ്ത ചലച്ചിത്രങ്ങൾ‎
വർഗ്ഗം:പൂവച്ചൽ ഖാദറിന്റെ ഗാനങ്ങൾ
വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
പി.കെ. അയ്യങ്കാർ

ഇന്ത്യയിലെ പ്രമുഖനായ ഒരു ആണവ ഭൗതികശാസ്ത്രജ്ഞനായിരുന്നു **പത്മനാഭ കൃഷ്ണഗോപാല അയ്യങ്കാർ** (29 ജൂൺ 1931 – 21 ഡിസംബർ 2011). ഭാഭാ ആണവ ഗവേഷണ കേന്ദ്രത്തിന്റെ ഡയറക്ടർ, ആണവോർജ്ജ കമ്മീഷന്റെ ചെയർമാൻ, കേരള സർക്കാരിന്റെ ശാസ്ത്ര ഉപദേഷ്ടാവ് തുടങ്ങിയ പദവികൾ അലങ്കരിച്ചിരുന്നു. ഇന്ത്യയുടെ ആദ്യത്തെ ആണവവിസ്ഫോടന പരീക്ഷണത്തിൽ (പൊഖ്റാൻ-1974) ഇദ്ദേഹം പ്രമുഖ പങ്ക് വഹിച്ചു. ഇതേത്തുടർന്ന് 1975-ൽ രാഷ്ട്രം അദ്ദേഹത്തെ പത്മഭൂഷൺ നൽകി ആദരിച്ചു.

## ആദ്യകാല ജീവിതം
തിരുവനന്തപുരം ജില്ലയിലെ വലിയശാലയിൽ ജനിച്ച അയ്യങ്കാർ അട്ടക്കുളങ്ങര പ്രൈമറി സ്കൂൾ, ശ്രീമൂലം തിരുനാൾ ഇംഗ്ലീഷ് ഹൈസ്കൂൾ എന്നിവിടങ്ങളിലായി സ്കൂൾ വിദ്യാഭ്യാസം പൂർത്തിയാക്കി. കേരള സർവ്വകലാശാലയിൽ നിന്നും ബിരുദാനന്തരബിരുദവും ബോംബേ യൂണിവേഴ്സിറ്റിയിൽ നിന്നും ഡോക്ടറേറ്റും നേടിയ ശേഷം ടാറ്റാ ഇൻസ്റ്റിറ്റ്യൂട്ട് ഓഫ് ഫണ്ടമെന്റൽ റിസർച്ചിൽ ശാസ്ത്രജ്ഞനായി ഔദ്യോഗിക ജീവിതം ആരംഭിച്ചു. 

## അവലംബം


## പുറത്തേക്കുള്ള കണ്ണികൾ
* വെബ്സൈറ്റ്
*ജീവചരിത്രം

വർഗ്ഗം:1931-ൽ ജനിച്ചവർ
വർഗ്ഗം: 2011-ൽ മരിച്ചവർ
വർഗ്ഗം:ജൂൺ 29-ന് ജനിച്ചവർ
വർഗ്ഗം:ഡിസംബർ 21-ന് മരിച്ചവർ

വർഗ്ഗം:ഇന്ത്യൻ ഭൗതികശാസ്ത്രജ്ഞർ
പ്രിയങ്ക നായർ

ഒരു മലയാളം, തമിഴ് ചലച്ചിത്ര അഭിനേത്രിയാണ് **പ്രിയങ്ക നായർ**. മോഡലിങ് രംഗത്ത് പ്രവർത്തിച്ചിരുന്ന ഇവർ 2006-ൽ *വെയിൽ* എന്ന തമിഴ് ചിത്രത്തിലാണ് ആദ്യമായി അഭിനയിച്ചത്.

## പുരസ്കാരങ്ങൾ

**[[ഏഷ്യാനെറ്റ് ഫിലിം അവാർഡ്]]**
* 2008 - മികച്ച നടിക്കുള്ള പുരസ്കാരം - *[[വിലാപങ്ങൾക്കപ്പുറം]]*

**[[Kerala State Film Award|കേരളസംസ്ഥാന ചലച്ചിത്ര അവാർഡ്]]**
* 2008 - മികച്ച നടിക്കുള്ള പുരസ്കാരം - *[[വിലാപങ്ങൾക്കപ്പുറം]]*

## അഭിനയിച്ച ചലച്ചിത്രങ്ങൾ

## അവലംബം

## പുറത്തേക്കുള്ള കണ്ണികൾ
*

വർഗ്ഗം:1985-ൽ ജനിച്ചവർ
വർഗ്ഗം:ജൂൺ 30-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:കന്നഡചലച്ചിത്രനടിമാർ
വർഗ്ഗം:മികച്ച നടിക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
അൽ അസ്ഹർ യൂനിവേഴ്സിറ്റി

**Al-Azhar University** (pronounced "AZ-har", ; ഈജിപ്തിലെ വിശ്വവിഖ്യാതമായ ഇസ്‌ലാമിക സർവ്വകലാശാലയാണ് കെയ്റോ നഗരത്തിൽ സ്ഥിതി ചെയ്യുന്ന **അൽ അസ്‌ഹർ സർവ്വകലാശാല**. ലോകത്തെ നിലവിലുള്ള ഏറ്റവും പഴക്കമേറിയ സർവ്വകലാശാലയാണ് എ.ഡി. ഏഴാം ശതകത്തിൽ സ്ഥാപിതമായ ഇത്.

വർഗ്ഗം:ഇസ്ലാമിക സർ‌വ്വകലാശാലകൾ
വർഗ്ഗം:സർവ്വകലാശാലകൾ
വർഗ്ഗം:ഇസ്ലാമികവിദ്യാഭ്യാസസ്ഥാപനങ്ങൾ

## അവലംബം

## പുറങ്കണ്ണികൾ
*ഔദ്യോഗിക വെബ് വിലാസം 

*Al-Azhar University 
*Al-Azhar University (Arabic) 
*Al-Azhar Supreme Council for Islamic Affairs (English)
*Dar Al Ifta (English) (Al-Azhar for Islamic Fatwā)
*Al Azhar-US Embassy English Language Resource Center (ELRC) 
*Al Azhar-West Dialog Project (English)
*Educational website for Al-Azhar Institutes (English) 
*Documentary video film on Al-Azhar University in (Arabic) 
*History and organization of Al-Azhar (English)
*Islam for Today 
*Muslim Heritage
*Al-Azhar University rules for international students admission (Arabic only) 
*New Grand Sheikh at Al-Azhar University: Fighting Extremism in A Suit and Tie 
*archive.mumineen.org
ഭക്ഷണം കഴിക്കാനുതകുന്ന പ്ലാസ്റ്റിക്കിന്റെ കോഡുകൾ

* കോഡ് 1 - പോളിഎത്തിലീൻ ടെറാഥാലേറ്റ് ( polyethylene terephthalate) ഒരു തവണ മാത്രം ഉപയോഗിച്ച് ഉപേഷിക്കുന്നു.
* കോഡ് 2 - പാൽ, ജ്യൂസ്, വെള്ളം എന്നിവ എടുക്കുന്ന പാത്രങ്ങൾ (കുപ്പി) - ഇത് ഉയർന്ന സാന്ദ്രത ഉള്ളവയാണ്.
* കോഡ് 4 - പാൽ, ജ്യൂസ്, വെള്ളം എന്നിവ എടുക്കുന്ന പാത്രങ്ങൾ (കുപ്പി) - ഇത് കുറഞ്ഞ സാന്ദ്രത ഉള്ളവയാണ്.
* കോഡ് 5 - പോളികാർബണേറ്റ് - ഇത് തൈര് പായ്ക്കുചെയ്യുന്ന കണ്ടെയിനർ.

## റെസിൻ കോഡുകളുടെ പട്ടിക

## അവലംബം
റോബർട്ടോ കാർലോസ്

ബ്രസീലിന്റെ ദേശീയ  ടീമിൽ 1992 ൽ  അംഗമാവുകയും 3 ലോകകപ്പുകളിൽ കളിയ്ക്കുകയും ചെയ്ത  ഡിഫൻസീവ് മിഡ്ഫീൽഡർ ആണ് **റോബർട്ടോ കാർലോസ്** (ജനനം:ഏപ്രിൽ 10 1973). ചാമ്പ്യൻസ് ലീഗിൽ 100 മാച്ചുകൾ പൂർത്തിയാക്കിയ അപൂർവ്വം ചില കളിക്കാരിൽ ഒരാളുമാണ് കാർലോസ്. സ്പാനിഷ് ലീഗായ ‘ലാ ലിഗാ’ യ്ക്കു വേണ്ടി 11 വർഷം കാർലോസ് കളിയ്ക്കുകയുണ്ടായി. അതീവശക്തിയാർന്ന ഫ്രീകിക്കുകളും കളിക്കളത്തിലെ അതിവേഗതയും റോബർട്ടോ കാർലോസിന്റെ പ്രത്യേകതയാണ്.

## ശൈലി
അതിവേഗത്തിലുള്ള ഫ്രീകിക്കുകൾ ഉതിർക്കുന്നതു കാരണം കാർലോസിനെ *ബുള്ളറ്റ് മാൻ * എന്നും വിളിപ്പേരുണ്ട്. മണിക്കൂറിൽ 169 കി.മീറ്റർ വേഗതയിൽ കിക്കുകൾ എടുക്കാൻ കാർലോസിനു കഴിഞ്ഞിരുന്നു.

ഇടതുവിങ്ങിൽ നിന്നും മധ്യനിരയിലേയ്ക്കു കടന്ന് ആക്രമിച്ചുകളിയ്ക്കുന്ന ശൈലിയാണ് കാർലോസിന്റേത്.  
## അവലംബം

## പുറത്തേക്കുള്ള കണ്ണികൾ

* Official website 
* 
* Profile  on Anzhi Makhachkala's official website
വർഗ്ഗം:ബ്രസീലിയൻ ഫുട്ബോൾ കളിക്കാർ
വർഗ്ഗം:1973-ൽ ജനിച്ചവർ
കെ.എം. രാഘവൻ നമ്പ്യാർ

ഒരു മലയാള നാടകകൃത്തും, നടനും, സംവിധായകനുമാണ് **കെ.എം. രാഘവൻ നമ്പ്യാർ**. സംസ്ഥാന അടിസ്ഥാനത്തിലുള്ള പല അമേച്വർ നാടക മത്സരങ്ങളിലും നാടകകൃത്ത്, നടൻ, സംവിധായകൻ എന്നിവർക്കുള്ള സമ്മാനങ്ങൾ പലതവണ നേടിയിട്ടുണ്ട്. കേരള സംഗീതനാടക അക്കാദമി  അവാർഡും കേരള സാഹിത്യ അക്കാദമി അവാർഡും, അബുദാബി ശക്തി അവാർഡും, ചെറുകാഡ് അവാർഡും അടക്കം പല അവാർഡുകളും ലഭിച്ചിട്ടുണ്ട്.

സ്കൂൾ ഏകാംഗങ്ങൾ, ദശാപുഷ്പം, 5 ഏകാംഗങ്ങൾ, ചിനാകുഞ്ഞുങ്ങൾ, എന്നീ ഏകംഗ സമാഹാരങ്ങളിൽ ഏതാണ്ട് 30 ഓളം ഏകാംഗങ്ങൾ ഉൾക്കൊള്ളിച്ചിട്ടുണ്ട്. ഇവയെല്ലാം സ്കൂൾ, കോളേജ് തലങ്ങളിൽ കലോത്സവങ്ങളിൽ സമ്മാനം നേടിയവയാണു്. ഇവയ്ക്ക് പുറമെ 40 ഓളം റേഡിയോ നാടകങ്ങൾ എഴുതിയിട്ടുണ്ട്. ആകാശവാണിയിലെ നാടക നടനമാൺ 1964 ൽ ആകാശവാണി നടത്തിയ ദേശഭക്തിഗാന മത്സരത്തിൽ രണ്ടാം സ്ഥാനം നേടി. 1985 ൽ ഇന്ത്യൻ പനോരമയിലേക്ക് തെരഞ്ഞെടുക്കപ്പെട്ട *കിളിപ്പാട്ട്* എന്ന സിനിമയുടെ കഥ, സംഭാഷണം, ഗാനങ്ങൾ, എന്നിവ രചിച്ചു. തിരുവനന്തപുരം ദൂരദർശനിൽ “ഒരു പൂവിടരുന്നു“ എന്ന ഒരു സീരിയലിനു വേണ്ടി തിരക്കഥ രചിച്ചു. യുനെസ്`ക്കൊവിന്റെ സഹായത്തോട് കൂടി നിർമ്മിച്ച സീരിയലാണിത്.

“രാജസൂയം“ കാലിക്കറ്റ് യൂണിവേഴ്സിറ്റിയിലും “സഞ്ജീവനി“ മഹത്മാഗന്ധി യൂണിവേഴ്സിറ്റിയിലും പാഠപുസ്തകമായിട്ടുണ്ട്.

കേരള സംഗീതനാടക അക്കാഡമി എക്സിക്യൂട്ടീവിൽ 3 തവണ അംഗമായിട്ടുണ്ട്.  സംഗീതനാടക അക്കാഡമിയുടെ വൈസ് ചെയർമാനാണ്. ഇതിന് പുറമെ കേരള സാഹിത്യ അക്കാദമി ജനറൽ കൌൺസിലിൽ 2 തവണ അംഗമായിട്ടുണ്ട്. കൂടാതെ സർക്കാർ നിശ്ചയിക്കുന്ന നാടക സംബന്ധമായ പല ജൂറി കമ്മറ്റികളിലും അംഗമായിട്ടുണ്ട്.
## എഴുതിയ നാടകങ്ങൾ
*വെളിച്ചം
*സ്നേഹം അനാഥമല്ല
*നിമിഷങ്ങൾ
*ചിതാപുഷ്പം
*സ്വർഗ്ഗാരോഹണം
*കീർത്തിമുദ്ര
*ചിറകടി
*കാലമേനി
*പടച്ചട്ട
*ശിലാലിഖിതം
*രാജസൂയം
*വജ്രമുഷ്ടി
*സഞ്ജീവനി
*താണ്ഢവം
*കർമഭൂമി
*ഉഷസന്ധ്യ
*സ്വാതന്ത്ര്യം തന്നെ ജീവിതം
*പുറങ്കാലൻ
എന്നിങ്ങനെ 60-തിലധികം നാടകങ്ങൾ രചിച്ചിട്ടുണ്ട്.
## പുരസ്കാരങ്ങൾ
* കേരള സംഗീത നാടക അക്കാദമിയുടെ ഫെല്ലോഷിപ്പ്(2017)

## അവലംബം


വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:ചെറുകാട് അവാർഡ് ജേതാക്കൾ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:അബുദാബി ശക്തി അവാർഡ് ജേതാക്കൾ
വർഗ്ഗം:കേരള സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ